cyanic-selkie/wikianc huggingface dataset:
വൈറ്റ് മുഗൾസ്
ലവ് ആൻഡ് ബിട്രേയൽ ഇൻ എയ്റ്റീൻത്-സെഞ്ച്വറി ഇന്ത്യ എന്നാണ് പുസ്തകത്തിന്റെ ഉപശീർഷകമെങ്കിലും പത്തൊമ്പതാം നൂറ്റാണ്ടിന്റെ തുടക്കത്തിലുള്ള സംഭവങ്ങളാണ് പ്രധാനമായും ഇതിൽ പരാമർശിക്കപ്പെടുന്നത്. ഹൈദരാബാദ് റെസിഡന്റായിരുന്ന ജെയിംസ് അക്കിലിയെസ് കിർക്പാട്രിക്കും നഗരത്തിലെ ഉന്നതപ്രഭുകുടുംബാംഗമായിരുന്ന ഖൈറുന്നിസയും തമ്മിലുള്ള പ്രണയമാണ് പ്രധാനകഥാതന്തു. ബ്രിട്ടീഷ് ഉന്നതോദ്യോഗസ്ഥരിൽ നിന്നും ഖൈറുന്നിസയുടെ കുടുംബാംഗങ്ങളിൽ നിന്നുമുള്ള എതിർപ്പുകളെ അതിജീവിച്ച അവരുടെ വിവാഹം, അവരുടെ കുടുംബാംഗങ്ങളുടെ ജീവചരിത്രം, പശ്ചാത്തലത്തിലെ രാഷ്ട്രീയചരിത്രം ഇവയെല്ലാം പുസ്തകത്തിൽ വിവരിക്കുന്നു. 1790-കൾ മുതൽ 1880-കൾ വരെയുള്ള ദശകങ്ങളാണ് പുസ്തകത്തിൽ വിവരണവിധേയമാകുന്നതെങ്കിലും പത്തൊമ്പതാം നൂറ്റാണ്ടിന്റെ ആദ്യനൂറ്റാണ്ടാണ് പ്രധാനകഥാകാലം.
ജെയിംസ് കിർക്പാട്രിക്കിന്റെ ജീവിതകഥയുടെ പശ്ചാത്തലത്തിൽ മറ്റു വെള്ളമുഗളൻമാരായ ഡേവിഡ് ഒക്റ്റർലോണി, വില്ല്യം പാർമർ, ഹിന്ദു സ്റ്റ്യുവർട്ട്, ഗാർഡ്നർ കുടുബാംഗങ്ങൾ തുടങ്ങിയവരെക്കുറിച്ചും വിശദീകരിക്കുന്നു.
ഹൈദരാബാദും മറാഠരും തമ്മിൽ 1795-ൽ നടന്ന ഖർദ യുദ്ധത്തിലൂടെയാണ് ഹൈദരാബാദിനെ പുസ്തകത്തിൽ പരിചയപ്പെടുത്തുന്നത്. അന്നത്തെ നിസാംമാർ ആയിരുന്ന നിസാം അലി ഖാൻ, സിക്കന്ദർ ജാ, മന്ത്രിമാരായിരുന്ന അരിസ്റ്റു ജാ, മീർ ആല ം തുടങ്ങിയവരെല്ലാം ഈ പുസ്തകത്തിലെ പ്രധാനപ്പെട്ട കഥാപാത്രങ്ങളാണ്.
വർഗ്ഗം:ചരിത്രഗ്രന്ഥങ്ങൾ വർഗ്ഗം:ഇംഗ്ലീഷ് ഗ്രന്ഥങ്ങൾ വർഗ്ഗം:വില്യം ഡാൽറിമ്പിളിന്റെ പുസ്തകങ്ങൾ
പതിനാലാം സുസ്ഥിര വികസന ലക്ഷ്യം
"സമുദ്രങ്ങളും കടലുകളും സംരക്ഷിക്കുകയും സുസ്ഥിരമായി ഉപയോഗിക്കുകയും ചെയ്യുക" എന്ന ലക്ഷ്യത്തോടെ 2015 ൽ ഐക്യരാഷ്ട്രസഭ സ്ഥാപിച്ച 17 സുസ്ഥിര വികസന ലക്ഷ്യങ്ങളിലൊന്നാണ് പതിനാലാം സുസ്ഥിര വികസന ലക്ഷ്യം. 2030-ഓടെ ലക്ഷ്യത്തിന് പത്ത് ലക്ഷ്യങ്ങൾ കൈവരിക്കാനുണ്ട്. ഓരോ ലക്ഷ്യത്തിലേക്കുള്ള പുരോഗതി ഓരോ സൂചകവും ഉപയോഗിച്ച് അളക്കുന്നു.
ആദ്യത്തെ ഏഴ് ലക്ഷ്യങ്ങൾ ലക്ഷ്യഫലങ്ങളാണ്: സമുദ്ര മലിനീകരണം കുറയ്ക്കുക; പരിസ്ഥിതി വ്യവസ്ഥകളെ സംരക്ഷിക്കുകയും പുനഃസ്ഥാപിക്കുകയും ചെയ്യുക; സമുദ്രത്തിലെ അമ്ലീകരണം കുറയ്ക്കുക; സുസ്ഥിര മത്സ്യബന്ധനം; തീരപ്രദേശങ്ങളും കടൽത്തീരങ്ങളും സംരക്ഷിക്കുക; അമിത മത്സ്യബന്ധനത്തിന് സംഭാവന നൽകുന്ന സബ്‌സിഡികൾ അവസാനിപ്പിക്കുക; സമുദ്രവിഭവങ്ങളുടെ സുസ്ഥിരമായ ഉപയോഗത്തിൽ നിന്നുള്ള സാമ്പത്തിക നേട്ടങ്ങൾ വർദ്ധിപ്പിക്കുക. അവസാനത്തെ മൂന്ന് ലക്ഷ്യങ്ങൾ നടപ്പാക്കൽ ലക്ഷ്യങ്ങളുടെ മാർഗ്ഗങ്ങളാണ് : സമുദ്ര ആരോഗ്യത്തിനായുള്ള ശാസ്ത്രീയ അറിവും ഗവേഷണവും സാങ്കേതികവിദ്യയും വർദ്ധിപ്പിക്കുക; ചെറുകിട മത്സ്യത്തൊഴിലാളികളെ പിന്തുണയ്ക്കുക; അന്താരാഷ്ട്ര കടൽ നിയമം നടപ്പിലാക്കുകയും ചെയ്യുക. ലക്ഷ്യം 14-ന് കീഴിലുള്ള ഒരു സൂചകം (14.1.1b) സമുദ്രത്തിലെ പ്ലാസ്റ്റിക് മലിനീകരണത്തിൽ നിന്നുള്ള ആഘാതം കുറയ്ക്കുന്നതുമായി ബന്ധപ്പെട്ടിരിക്കുന്നു.
External links
വർഗ്ഗം:സുസ്ഥിര വികസന ലക്ഷ്യങ്ങൾ
വോർകുട
റഷ്യയിലെ ഒരു കൽക്കരി ഖനന പ്രദേശവും നഗരവുമാണ് വോർകുട (Воркута́; Вӧркута). കോമി റിപ്പബ്ലിക്കിൽ സ്ഥിതി ചെയ്യുന്ന ഈ പ്രദേശം വോർകുട നദിയിലെ പെച്ചോറ കൽക്കരി തടത്തിൽ ആർട്ടിക് സർക്കിളിന് വടക്കാണ്. കഠിനമാർന്ന തണുപ്പ് മൂലം 2013 മുതൽ ഈ പ്രദേശം ആളൊഴിഞ്ഞു തുടങ്ങി. 2010 ലെ കണക്ക് അനുസരിച്ച് 70548 ആളുകൾ ഇവിടെ താമസിച്ചിരുന്നു. ആർട്ടിക് സർക്കിളിന് വടക്ക് യൂറോപ്പിലെ ഏറ്റവും വലിയ നാലാമത്തെ നഗരമാണ് ഇത്. യൂറോപ്പിലെ ഏറ്റവും തണുപ്പുള്ള നഗരമായ ഇവിടുത്തെ ഏറ്റവും കൂടിയ തണുത്ത താപനില -52 ഡിഗ്രി രേഖപ്പെടുത്തിയിട്ടുണ്ട്.
ചരിത്രം
ജിയോളജിസ്റ്റ് ജോർജി ചെർനോവ് 1930-ൽ വോർകുട നദിയിൽ കാര്യമായ കൽക്കരി സാന്നിധ്യം കണ്ടെത്തി. ജോർജി ചെർനോവിന്റെ പിതാവ് ജിയോളജിസ്റ്റായിരുന്ന അലക്സാണ്ടർ ചെർനോവ് വോർകുട പാടങ്ങൾ ഉൾപ്പെടുന്ന പെച്ചോറ കൽക്കരി തടത്തിന്റെ വികസനം പ്രോത്സാഹിപ്പിച്ചു. ഈ കണ്ടെത്തലിലൂടെ കൽക്കരി ഖനന വ്യവസായം കോമി എ.എസ്.എസ്.ആറിൽ ആരംഭിച്ചു. ഗുലാജിന്റെ ഉക്ത-പെച്ചോറ ക്യാമ്പിലെ തടവുകാരായിരുന്നു അന്നത്തെ തൊഴിലാളികൾ.
നിർബന്ധിത തൊഴിൽ ക്യാമ്പ്
ഗുലാഗിലെ ഏറ്റവും കുപ്രസിദ്ധമായ നിർബന്ധിത-തൊഴിൽ ക്യാമ്പുകളിലൊന്നായ വോർകുട്‌ലാഗുമായി വോർകുട നഗരത്തിന്റെ ഉത്ഭവം ബന്ധപ്പെട്ടിരിക്കുന്നു. ഇവിടെ ഖനനം ആരംഭിച്ചതോടെ 1932 ലാണ് വോർകുട്‌ലാഗ് സ്ഥാപിതമായത്. യൂറോപ്യൻ റഷ്യയിലെ ഗുലാഗ് ക്യാമ്പുകളിൽ ഏറ്റവും വലുതാണ് ഈ ക്യാമ്പ്. കൂടാതെ നിരവധി ചെറിയ ക്യാമ്പുകൾക്കും സബ്ക്യാമ്പുകൾക്കുമുള്ള അഡ്മിനിസ്ട്രേറ്റീവ് സെന്ററായും ഇവിടം പ്രവർത്തിച്ചിരുന്നു. തടവുകാരുടെ പ്രധാന കലാപമായ വോർകുട്ട പ്രക്ഷോഭം 1953 ലാണ് ഉണ്ടായത്. 1943 നവംബർ 26 ന് വോർകുടയ്ക്ക് നഗരപദവി ലഭിച്ചത്. 1941 ൽ വോർകുടയും അവിടുത്തെ തൊഴിലാളി ക്യാമ്പ് സംവിധാനങ്ങളും കൊനോഷ, കോട്‌ലാസ്, ഇന്റ എന്നിവിടങ്ങളിലെ ക്യാമ്പുകളുമായി ബന്ധിപ്പിക്കുന്ന റെയിൽ പാതയിലൂടെ ലോകത്തിന്റെ വിവിധ ഭാഗങ്ങളുമായി ബന്ധിപ്പിക്കപ്പെട്ടിരുന്നു. തടവുകാർ നിർമ്മിച്ച റെയിൽ പാതയിലൂടെ ഈ ബന്ധം സ്ഥാപിതമായത്.
ആസ്റ്ററിസം (ജ്യോതിഃശാസ്ത്രം)
ലഘുചിത്രം|[[ജംബുകൻ നക്ഷത്രരാശിയിലെ ബ്റൂച്ചി'സ് ക്ലസ്റ്റർ എന്ന ആസ്റ്ററിസത്തിന്റെ ചിത്രം]] രാത്രികാല ആകാശത്തിൽ നക്ഷത്രങ്ങളാൽ രൂപീകൃതമായ, നഗ്നനേത്രങ്ങളാൽ നിരീക്ഷിച്ച് കണ്ടെത്താൻ കഴിയുന്ന പ്രത്യേക രൂപങ്ങളെയാണ് ആസ്റ്ററിസം എന്നു വിളിയ്ക്കുന്നത്. നക്ഷത്രരാശികൾ പോലെയുള്ള മറ്റൊരു പാറ്റേൺ ആണിത്. നക്ഷത്രരാശികൾക്ക് ഔദ്യോഗിക അതിരുകൾ നിശ്ചയിച്ചിട്ടുണ്ടെങ്കിൽ ഇവയ്ക്ക് അങ്ങനെയുള്ള അതിരുകൾ ഇല്ല. എന്നാൽ ഈ നിർവചനം തന്നെ അത്ര കൃത്യമല്ല. വ്യത്യസ്ത സ്രോതസ്സുകളിൽ ഇതിനെ വ്യത്യസ്തമായാണ് നിർവ്വചിച്ചിരിയ്ക്കുന്നത്. ചില കേസുകളിൽ ഇത് മുന്നേ ഉണ്ടായിരുന്ന, എന്നാൽ ഇപ്പോൾ നക്ഷത്രരാശി അല്ലാത്ത ഒരു പാറ്റേണിനെ സൂചിപ്പിയ്ക്കുന്നു. ചില കേസുകളിൽ ഇത് വലിയ ഒരു നക്ഷത്രരാശിയുടെ ഭാഗമായ ഒരു പാറ്റേൺ ആകാം. ചില കേസുകളിൽ പല നക്ഷത്രരാശികളിൽ നക്ഷത്രങ്ങൾ കൂടിച്ചേർന്നത് ആകാം ഒരു ആസ്റ്ററിസം.
പലപ്പോഴും ഒരു ആസ്റ്ററിസത്തിന് കുറച്ചു തിളക്കമുള്ള നക്ഷത്രങ്ങൾ മാത്രം അടങ്ങിയ ലഘുവായ ഒരു ആകൃതിയേ ഉണ്ടാകൂ എന്നതിനാൽ ഇവയെ ആകാശത്ത് കണ്ടു പിടിയ്ക്കാൻ അധികം ബുദ്ധിമുട്ട് ഉണ്ടാകാറില്ല. അതിനാൽ നക്ഷത്രനിരീക്ഷണത്തിലെ തുടക്കക്കാർക്ക് ഇവയെ കണ്ടെത്താൻ എളുപ്പമാണ്. ഉദാഹരണത്തിന് കലപ്പ, ചാൾസ്' വെയ്ൻ, ബിഗ് ഡിപ്പർ തുടങ്ങിയ പേരുകളിൽ അറിയപ്പെടുന്ന ഏഴു നക്ഷത്രങ്ങൾ അടങ്ങിയ ആസ്റ്ററിസം ഇന്റർനാഷണൽ അസ്‌ട്രോണോമിക്കൽ യൂണിയൻ അംഗീകരിച്ച ഉർസ മേജർ അഥവാ സപ്തർഷികൾ എന്ന നക്ഷത്രരാശിയുടെ ഒരു ഭാഗം ആണ്. അതുപോലെയുള്ള വേറൊന്നാണ് ത്രിശങ്കു നക്ഷത്രരാശിയിലെ തെക്കൻ കുരിശ് (southern cross) എന്ന ആസ്റ്ററിസം.
ആസ്റ്ററിസങ്ങളുടെയും നക്ഷത്രരാശികളുടെയും ഉത്ഭവം
പല പുരാതന സംസ്കാരങ്ങളിലും ആകാശത്തെ നക്ഷത്രങ്ങളെ സാങ്കൽപ്പിക രേഖകകൾ കൊണ്ട് പരസ്പരം യോജിപ്പിച്ച് സാങ്കൽപ്പിക രൂപങ്ങൾ നിർമ്മിയ്ക്കുന്ന പതിവുകൾ ഉണ്ടായിരുന്നു. രേഖപ്പെടുത്തിയ തെളിവുകൾ പ്രകാരം ബാബിലോണിയക്കാർ ഇപ്രകാരം ചെയ്തിരുന്നു. പാറ്റേണുകൾ കണ്ടെത്തുന്ന ഈ പ്രക്രിയയ്ക്ക് പ്രത്യേകിച്ച് വ്യവസ്ഥകൾ ഒന്നും ഇല്ലാതിരുന്നതിനാൽ ഓരോ സമൂഹവും ഒരേ കൂട്ടം നക്ഷത്രങ്ങളിൽ വ്യത്യസ്ത പാറ്റേണുകൾ ആണ് ആരോപിച്ചിരുന്നത്. അതിനു പുറമെ ഏതു നക്ഷത്രങ്ങളെയാണ് ഒരേ പാറ്റേണിന്റെ ഭാഗമായി കണ്ടിരുന്നത് എന്നതിലും ഒരുമ ഉണ്ടായിരുന്നില്ല. എന്നാൽ ശബരൻ, വൃശ്ചികം തുടങ്ങിയ സുവ്യക്തങ്ങളായ ചില പാറ്റേണുകൾ മിയ്ക്ക സംസ്കാരങ്ങളും ഒരു പോലെ തന്നെ ഒരേ ഗ്രൂപ്പ് ആയി പരിഗണിച്ചിരുന്നു. ആർക്കു വേണമെങ്കിലും എങ്ങനെ വേണമെങ്കിലും ഈ നക്ഷത്രസമൂഹങ്ങളെ തിരിച്ചറിഞ്ഞു പേരുകൾ കൊടുക്കാം എന്നുള്ളതിനാൽ നക്ഷത്രരാശികൾ, ആസ്റ്ററിസങ്ങൾ തുടങ്ങിയവയുടെ ഉൽപ്പത്തികളിൽ ധാരാളം അവ്യക്തതകൾ ഉണ്ട്. ഉദാഹരണത്തിന് പ്ലിനി, ദി എൽഡർ (23 AD–79 AD) തന്റെ നാച്ചുറാലിസ് ഹിസ്റ്റോറിയ എന്ന പുസ്തകത്തിൽ 72 ആസ്റ്ററിസങ്ങളെക്കുറിച്ച് പ്രതിപാദിച്ചിട്ടുണ്ട്.
ഹിപ്പാർകസ് (c. 190 – c. 120 BC) തയ്യാറാക്കിയതെന്നു കരുതുന്ന 48 നക്ഷത്രരാശികളുടെ ഒരു ലിസ്റ്റ് ആണ് യൂറോപ്പിൽ ഏതാണ്ട് 1800 വർഷത്തോളം നക്ഷത്രരാശികളുടെ അടിസ്ഥാന മാനദണ്ഡമായി പരിഗണിച്ചു പോന്നിരുന്നത്. നക്ഷത്രരാശികളുടെ പുറംരൂപത്തിനെ നിർണയിയ്ക്കുന്ന നക്ഷത്രങ്ങൾ മാത്രമാണ് അവയുടെ ഭാഗങ്ങളായി പരിഗണിച്ചിരുന്നെതിനാൽ അവയുടെ ഇടയിൽ ആരും പരിഗണിയ്ക്കാതെ കിടന്നിരുന്ന നക്ഷത്രങ്ങളെ കൂട്ടിയോജിച്ചു ആർക്കും പുതിയ രാശികൾ ഉണ്ടാക്കാമായിരുന്നു.
യൂറോപ്യൻമാർ മറ്റു നാടുകളുമായി സമ്പർക്കത്തിൽ ഏർപ്പെട്ടു തുടങ്ങിയതിനുശേഷം അവർ അന്നു വരെ പരിഗണിയ്ക്കാത്ത നക്ഷത്രങ്ങളെയും പരിഗണിയ്ക്കേണ്ടി വന്നു. ജൊഹാൻ ബയേർ (1572–1625), നിക്കൊളാസ് ലൂയിസ് ഡി ലകായിലെ (1713–1762) എന്നിവർ ദക്ഷിണാർദ്ധഗോളത്തിലെ നക്ഷത്രങ്ങൾ അടങ്ങിയ കൂടുതൽ നക്ഷത്രരാശികൾ പ്രചാരത്തിൽ കൊണ്ടുവന്നു. ടോളെമി മുതലായ പുരാതന ജ്യോതിഃശാസ്ത്രജ്ഞർക്ക് കാണാൻ സാധ്യമല്ലാതിരുന്ന വളരെ ദക്ഷിണ ദിക്കിലുള്ള 12 നക്ഷത്രരാശികൾ കൂടി ബയേർ നിലവിൽ കൊണ്ടുവന്നു. ലകായിലെ അത്തരം പുതിയ 14 എണ്ണം നിർദ്ദേശിച്ചു. ഇവയിൽ പലതും പിന്നീട് നക്ഷത്രരാശികൾ ആയി അംഗീകരിയ്ക്കപ്പെട്ടു. മറ്റുള്ളവ ആസ്റ്ററിസങ്ങൾ മാത്രമായി നിലകൊണ്ടു.
1930 കളിൽ അന്താരാഷ്ട്ര ജ്യോതിശാസ്ത്ര സംഘടന ആകാശത്തെ 88 വ്യത്യസ്ത ഭാഗങ്ങളായി വിഭജിച്ച് ഔദ്യോഗികമായി അവയ്ക്ക് 88 ആധുനിക നക്ഷത്രസമൂഹങ്ങളുടെ പേരുകൾ നൽകി. നക്ഷത്രരാശികളുടെ പുറംരൂപങ്ങൾ മാത്രമല്ല, ഓരോ ഭാഗത്തെയും എല്ലാ നക്ഷത്രങ്ങളും ആ നക്ഷത്രരാശിയുടെ ഭാഗമായി പരിഗണിച്ചു. അതിൽ പരിഗണിയ്ക്കാത്ത പഴയ രൂപങ്ങളും മറ്റും ആസ്റ്ററിസങ്ങൾ ആകുന്നു. എങ്കിലും ഇവയുടെ നിർവചനത്തിൽ ഇപ്പോഴും ചില അവ്യക്തതകൾ ഉണ്ട്. ഉദാഹരണത്തിന് കാർത്തിക (ദി പ്ലിയാഡെസ് അഥവാ ഏഴു സഹോദരിമാർ), ഇടവത്തിലെ ഹേഡീസ് (Hyades) ചില സ്രോതസ്സുകളിൽ ഇപ്പോഴും ആസ്റ്ററിസം ആയി പരിഗണിയ്ക്കപ്പെടുന്നു.
ടെലിസ്കോപിക് ആസ്റ്ററിസങ്ങൾ
ഇതുവരെ കണ്ട നഗ്നനേത്രങ്ങൾ കൊണ്ട് തിരിച്ചറിയാവുന്ന ആസ്റ്ററിസങ്ങൾക്ക് പുറമെ ദൂരദർശിനിയിലൂടെ മാത്രം തിരിച്ചറിയാവുന്ന കുഞ്ഞൻ ആസ്റ്ററിസങ്ങളും ഉണ്ട്. ഇവയിൽ ചിലതാണ് :
പുറംകണ്ണികൾ
വർഗ്ഗം:നക്ഷത്രരാശികൾ വർഗ്ഗം:ആസ്റ്ററിസം (ജ്യോതിഃശാസ്ത്രം)
ഫ്രൈഡേ ഒകൊനോഫുവ
ഒരു നൈജീരിയൻ ഗൈനക്കോളജി ആൻഡ് ഒബ്‌സ്റ്റട്രിക്‌സ് പ്രൊഫസറാണ് ഫ്രൈഡേ ഒകൊനോഫുവ (ജനനം 1955) FAS. ഒൻഡോ സ്റ്റേറ്റ് യൂണിവേഴ്സിറ്റി ഓഫ് മെഡിക്കൽ സയൻസസിന്റെ പയനിയർ വൈസ് ചാൻസലറും സ്ത്രീകളുടെ പ്രത്യുത്പാദന ഗവേഷണം പ്രോത്സാഹിപ്പിക്കുന്നതിൽ ശ്രദ്ധ കേന്ദ്രീകരിക്കുന്ന ബെനിൻ സിറ്റി ആസ്ഥാനമായുള്ള ലാഭേച്ഛയില്ലാതെ പ്രവർത്തിക്കുന്ന സംഘടനയായ വിമൻ ഹെൽത്ത് ആൻഡ് ആക്ഷൻ റിസർച്ച് സെന്ററിന്റെ സ്ഥാപകനുമാണ് അദ്ദേഹം.
ഒൻഡോ സ്റ്റേറ്റ് യൂണിവേഴ്സിറ്റി ഓഫ് മെഡിക്കൽ സയൻസസിന്റെ 1-ആം സബ്സ്റ്റാന്റിവ് വൈസ് ചാൻസലറായി നിയമിക്കപ്പെടുന്നതിന് മുമ്പ്, അദ്ദേഹം ബെനിൻ യൂണിവേഴ്സിറ്റിയിലെ കോളേജ് ഓഫ് മെഡിക്കൽ സയൻസിന്റെ പ്രൊവോസ്റ്റായും നിലവിൽ ഫോർഡ് ഫൗണ്ടേഷന്റെ വെസ്റ്റ് ആഫ്രിക്ക ഓഫീസിലെ പ്രോഗ്രാം ഓഫീസറായും സേവനമനുഷ്ഠിച്ചു. ഫോർഡ് ഫൗണ്ടേഷൻ, ന്യൂയോർക്ക് ആസ്ഥാനമായി പ്രവർത്തിക്കുന്ന, ആഗോളതലത്തിൽ അധിഷ്ഠിതമായ ഒരു സ്വകാര്യ ഫൗണ്ടേഷനാണ്. പ്രൊഫസർ ഒകൊനോഫുവയുടെ ഗവേഷണ താൽപ്പര്യം പൊതുജനാരോഗ്യം, ലൈംഗികത, സ്ത്രീ പ്രത്യുത്പാദന ആരോഗ്യം, ആൻഡ്രോളജി എന്നീ മേഖലകളിലാണ്.
മേയർ നായർ
1966-ൽ പുറത്തിറങ്ങിയ മലയാളചലച്ചിത്രമാണ് മേയർ നായർ. കല്പനാ പ്രൊഡക്ഷൻസിന്റെ ബാനറിൽ പി.എ. തങ്ങൾ നിർമിച്ചഎസ്.ആർ. പുട്ടണ്ണ സംവിധാനം ചെയ്ത് ഈ ചിത്രം വിതരണം ചെയ്ത കല്പനാ പിക്ചേഴ്സ് 1966 ഡിസംബർ 24-ന് പ്രദർശനത്തിനെത്തിച്ചു.
കഥാസാരം
തോമസ് ഹാർഡിയുടെ ദി മേയർ ഓഫ് കാസ്റ്റർബ്രിജ് എന്ന ഇംഗ്ലീഷ് നോവലിന്റെ കഥയെ ആസ്പദമാക്കി പണ്ഡിത സാഹിത്യകാരനായ ഡോക്ടർ എസ്.കെ. നായരാണ് ഇതിന്റെ കഥ തയ്യാറാക്കിയത്. കൃഷ്ണൻ നായർ എന്ന കഥാപത്രം മദ്രാസ് മേയറാകുന്നതും ദുർവൃത്തനായ മേയറെ ആരോവെടിവച്ചു കൊല്ലുന്നതു മായിരുന്നു ഇതിന്റെ ഇതിവൃത്തം.
പുറത്തേക്കുള്ള കണ്ണികൾ
വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:എൽ. പി ആർ വർമ്മ ഈണം നൽകിയ ഗാനങ്ങൾ വർഗ്ഗം:എസ്. ആർ പുട്ടണ്ണ സംവിധാനം ചെയ്ത ചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:വയലാർ-എൽ.പി.ആർ ഗാനങ്ങൾ
നോക്‌ലാക്ക്
ഇന്ത്യയിലെ നാഗാലാൻഡ് സംസ്ഥാനത്തെ പന്ത്രണ്ടാമത്തെ ജില്ലയാണ് നോക്‌ലാക്ക്. ഈ ജില്ല 2017 ഡിസംബർ 21 ന് സ്ഥാപിതമായി. ജില്ലാ ആസ്ഥാനം നോക്‌ലാക്ക് പട്ടണത്തിലാണ്.
ഭൂമിശാസ്ത്രം
1,152 കിലോമീറ്റർ വിസ്തൃതിയുള്ള നോക്‌ലാക്ക് ജില്ല ഒരു മലയോര മേഖലയാണ്. ഉഷ്ണമേഖലാ കാലാവസ്ഥയാണ് ഇവിടെ കാണപ്പെടുന്നത്.
ചരിത്രം
2017 ഡിസംബർ 21 നാണ് നാഗാലാൻഡിന്റെ പന്ത്രണ്ടാമത്തെ ജില്ലയായി നോക്‌ലാക്ക് ജില്ല സൃഷ്ടിക്കപ്പെട്ടത്. പുതിയ ജില്ലയ്ക്ക് ട്യൂൺസാങ് ജില്ലയുടെ മുൻ നോക്‌ലാക്ക് സബ് ഡിവിഷന്റെ അതേ അതിരുകളാണ്. നോക്‌ലാക്ക് സബ് ഡിവിഷനിൽ നോക്‌ലാക്ക്, തോനോക്ന്യു, നോഖു, പാൻസോ, ചിംഗ്മെയ് എന്നിവയുടെ അഞ്ച് അഡ്മിൻ സർക്കിളുകൾ ഉൾക്കൊള്ളുന്നു.
ജനസംഖ്യ
2011-ലെ കണക്കനുസരിച്ച് 2011-ലെ സെൻസസ് ട്യൂൺസാങ് ജില്ലയിലെ നോക്‌ലാക്ക് സർക്കിളിൽ 19,507 ജനസംഖ്യയുണ്ട്.
പട്ടണങ്ങളും ഗ്രാമങ്ങളും
2011 ലെ കണക്കനുസരിച്ച് 2011-ലെ സെൻസസ് പ്രകാരം 39 ഗ്രാമങ്ങൾ ഉൾക്കൊള്ളുന്നു. നാല് അഡ്മിൻ സർക്കിളുകളിലായി ഇത് വ്യാപിച്ചിരിക്കുന്നു.
ബാഹ്യ ലിങ്കുകൾ
വർഗ്ഗം:നാഗാലാ‌ൻഡിലെ ജില്ലകൾ
സി.എസ്. മോഹൻദാസ്
ഇന്ത്യയിലെ പ്രമുഖ ആദ്യകാല പ്രമേഹരോഗ വിദഗ്ദ്ധനും ആദ്യമായി പ്രമേഹ ചികിത്സക്കു യോഗാ തെറാപ്പിയുടെ സാദ്ധ്യതകൾ കണ്ടെത്തി അവതരിപ്പിച്ച ഭിഷഗ്വരനുമാണ് ഡോക്ടർ ചെമ്പൊള്ളി ശങ്കരൻനായർ മോഹൻദാസ്.
ജനനം
മലബാർ കുടിയാൻ നിയമത്തിൻ്റെ ശില്പി ആദരണീയ ജി. ശങ്കരൻ നായരുടെയും ചെമ്പൊള്ളി കുഞ്ഞിമാളു അമ്മയുടെയും മകനായി 1932 -ൽ സി.എസ്. മോഹൻദാസ് നെടുങ്ങനാട്ടിലെ ഒററപ്പാലം കണ്ണിയമ്പുറം ചെമ്പൊള്ളി തറവാട്ടിൽ ജനിച്ചു. അച്ഛൻ്റെ സാമൂഹ്യ പ്രവർത്തന മാതൃക കുട്ടിക്കാലം തൊട്ടേ മനസ്സിൽ പതിഞ്ഞു. പ്രപിതാമഹൻ തിരുവിതാംകൂറിലെ ജഡ്ജിയും പ്രസിദ്ധ കവിയുമായിരുന്ന ആററുകാൽ ശങ്കരപ്പിള്ള ആയിരുന്നു. ലാഹോർ മഹാരാജാവ് രൺജിത് സിംഗിൻറെ മന്ത്രിയും സ്വാതി തിരുനാളിൻറെ കാലത്തു തിരുവിതാംകൂറിലെ ജഡ്ജിയുമായിരുന്ന പണ്ഡിറ്റ് ശങ്കരനാഥിൻ്റെ നാലാം തലമുറക്കാരനായിരുന്നു അദ്ദേഹം. ശങ്കരനാഥ്, അംബികാദേവി, അശോകൻ എന്നിവർ സഹോദരങ്ങളായിരുന്നു.
പഠനകാലം
ആദ്യം കണ്ണിയംപുറം എലിമെൻററി സ്‌കൂളിൽ ചേർന്നു. പിന്നീട് ഒററപ്പാലം ഹൈസ്കൂളിൽ ചേർന്നു പഠനമാരംഭിച്ചു. കൊച്ചി തേവര സേക്രഡ് ഹാർട്ട് കോളേജിൽ ചേർന്ന് ഉയർന്ന മാർക്കിൽ ഇന്റർമീഡിയേറ്റ പാസ്സായി. മദിരാശി മെഡിക്കൽ കോളേജിൽ ചേർന്ന് വൈദ്യപഠനമാരംഭിച്ചു. പിന്നീട് എം.ഡി.യും കരസ്ഥമാക്കി. മദ്രാസ് യൂണിവേഴ്സിറ്റിയിൽ പിഎച്ച്. ഡി.-ക്കു രജിസ്റ്റർ ചെയ്‌തെങ്കിലും പൂർത്തീകരിച്ചില്ല. സർ സി.പി. രാമസ്വാമി അയ്യരെ വിമർശിച്ചു പ്രസംഗിച്ചതിന് തിരുവിതാംകൂറിൽ നിന്നും ജി. ശങ്കരൻ നായരെ പുറത്താക്കിയപ്പോൾ കുറച്ചുകാലം മോഹൻദാസ് ആലുവയിൽ താമസിച്ചിട്ടുണ്ട്.
മദിരാശി
മെഡിക്കൽ ബിരുദത്തിനു ശേഷം തിരുനെൽവേലി ശങ്കരൻ കോവിലിൽ നിയമിതനായി. പിന്നീട് എം.ഡി.ക്കു പ്രവേശനം ലഭിച്ചു മദിരാശിയിൽ വന്നു. മദിരാശി മെഡിക്കൽ കോളേജിലും സ്റ്റാൻലി മെഡിക്കൽ കോളേജിലും ആയിരുന്നു സേവനം. ഡോ. മോസസ്, ഡോ. അണ്ണാമലൈ, ഡോ. വിശ്വനാഥൻ തുടങ്ങിയ പ്രഗത്ഭരുടെ കൂടെ ജോലിചെയ്യാൻ അവസരം ലഭിച്ചു. പെരിയാർ രാമസ്വാമി നായ്ക്കർ, എം.ജി.രാമചന്ദ്രൻ, സ്വാമി തപസ്യാനന്ദൻ, രാജഗോപാലാചാരി തുടങ്ങിയ പ്രമുഖരുമായി അടുപ്പമുണ്ടായിരുന്നു. ഇന്ദിരാ ഗാന്ധിയുടെ കാഞ്ചീപുരം സന്ദർശന വേളയിൽ മദിരാശിയിൽ നിന്ന് ശങ്കരാചാര്യ മഠം വരെ അനുഗമിച്ചു. രാജഗോപാലാചാരിയെ അവസാന കാലത്തു ശുശ്രുഷിച്ചതും ഡോ. മോഹൻദാസ് ആണ്. എം.ജി.രാമചന്ദ്രനുമായുള്ള അടുപ്പത്തെപ്പററി പിൽക്കാലത്തു ഡോക്ടർ എഴുതിയ കുറിപ്പ് വടവന്നൂരിലെ വീട് സ്മാരകമാക്കുന്നതിനു കാരണമായി.
യോഗയും പ്രമേഹരോഗവും
രോഗികൾക്ക് മരുന്ന് നിശ്ചയിക്കുന്നതിനൊപ്പം വളരെ ശാസ്ത്രീയമായി യോഗയുടെ സാദ്ധ്യതകൾ ഡോ. മോഹൻദാസ് പരീക്ഷിച്ചു. ആധുനികമായ മരുന്നുകൾ ലഭ്യമല്ലാതിരുന്നതിനാൽ കാൽ മുറിച്ചുനീക്കുന്ന ശസ്ത്രക്രിയയും മററും അന്നു സാധാരണമായിരുന്നു. തൻ്റെ പുതിയ പരീക്ഷണങ്ങൾക്ക് ഡോ. മോസസിൻറെ സഹായവും അദ്ദേഹത്തിനു ലഭിക്കുകയുണ്ടായി. ഇരുപത്തിയഞ്ചു രോഗികളിൽ മൂന്നു മാസം നീണ്ട പരീക്ഷണത്തിനൊടുവിൽ രോഗിയുടെ ശരീരത്തിൽ പ്രമേഹ രോഗം കുറക്കാൻ യോഗക്ക് സാധിക്കുമെന്ന് അദ്ദേഹം നിരീക്ഷിച്ചു. ഇതിൽനിന്നുള്ള ഫലം 1978 നവംബർ 11-ന് ഒരു പേപ്പറായി അവതരിപ്പിക്കുകയും ചെയ്തു. ഇതേക്കുറിച്ചു The Doctor who introduced Yoga in Diabetis Treatment എന്നൊരു ലേഖനം 2018-ൽ പ്രസിദ്ധീകരിക്കപ്പെട്ടിട്ടുണ്ട്.
ഡോ. സി.എസ്. മോഹൻദാസിൻ്റെ ഗവേഷണ പ്രബന്ധങ്ങൾ
Research Schemes taken up by Dr. C.S. Mohan Das M.D. with the grant given by the Tamil Nadu State Research Committee from 1977 to 1989 (1977) <li> 1. Yoga therapy for diabetes mellitus (New Scheme) (1978) <li>	2. Yoga therapy for diabetes mellitus (Old Scheme) (1979) <li>	3. Yoga therapy for diabetes mellitus and other respiratory diseases (New Scheme) <li>		4. Diabetes mellitus with associated orthopedic complications (New Scheme) (1980) <li>	5. Yoga therapy for diabetes mellitus (Old Scheme) <li>		6. Diabetes mellitus with associated dermatological complications in the tropics (New Scheme) (1981) <li>	7. Yoga Therapy for diabetes mellitus (Old Scheme) <li>		8. Diabetes mellitus with associated eye complications (New Scheme) (1982) <li>	9. Study of diabetes mellitus in association with Hamsen’s disease (New Scheme) <li>		10. Investigations in diabetes mellitus patients with tuberculosis (New Scheme) (1983) <li>	11. Management of preganancy with diabetes by a good control of blood sugar (New Scheme) <li>		12. Study of occupational lung diseases in industrial workers (Old Scheme) (1984) <li>	13. Study of occupational lung diseases in industrial workers (Old Scheme) (1985) <li>	14. Psychiatric problems in diabetes mellitus (New Scheme) <li>		15. Yoga therapy in Psychomatic Disorders (New Scheme) (1986) <li>	16. Yoga therapy in Psychomatic Disorders (New Scheme) <li>		17. Peripheral neuropathy in diabetes mellitus (New Scheme) (1987) <li>	18. Peripheral neuropathy in diabetes mellitus (Old Scheme) <li>		19. Prophylaxis of pulmanary tuberculosis in in diabetes mellitus (New Scheme) (1988) <li>	20. Prophylaxis of pulmanary tuberculosis in in diabetes mellitus (Old Scheme) <li>		21. Management of diabetis foot ulsers (New Scheme) (1989) <li>	22. Management of diabetis foot ulsers (Old Scheme) <li>		23. Secondary diabetis - a detailed study (New Scheme)
ഒറ്റപ്പാലത്തെ ഡയബറ്റിസ് ക്ലിനിക്
മദിരാശിയിൽ നിന്നു വിരമിച്ചശേഷം ഒററപ്പാലത്തു വന്ന് കണ്ണിയംപുറത്തു ചെമ്പൊള്ളി തറവാട്ടിൽ ഒരു ഡയബറ്റിസ് ക്ലിനിക് തുടങ്ങി. നാട്ടിൻപുറത്തെ പാവപ്പെട്ടവർക്കായി തൻ്റെ സേവനം ലഭ്യമാക്കുക ആയിരുന്നു ലക്ഷ്യം. അദ്ദേഹം അതിൽ വിജയിക്കുകയും ചെയ്തു. ഗ്രാമങ്ങളിലെ പാവപ്പെട്ട പ്രമേഹ രോഗികളായ കുട്ടികൾക്ക് ഇൻസുലിൻ സൗജന്യമാക്കണമെന്ന് ഇക്കാലത്തു കേരള, തമിഴ്‌നാട് ഗവണ്മെന്റുകൾക്ക് എഴുതി. തമിഴ്‌നാട് ഇത് പ്രാവർത്തികമാക്കുകയും ചെയ്തു.
മരണം
പ്രമേഹരോഗ ചികിത്സകനായ ഡോ. സി.എസ്. മോഹൻദാസ് 2021 ജൂൺ 12-ന് അന്തരിച്ചു. കോവിഡ് അനന്തര ചികിത്‌സയിലായിരുന്നു അദ്ദേഹം. അദ്ദേഹത്തിൻ്റെ മൃതദേഹം ചെമ്പൊള്ളി തറവാട്ടിൽ സംസ്കരിക്കുകയും ചെയ്തു.
നയാഗ്ര നദി
അവലംബം
വർഗ്ഗം:അമേരിക്കയിലെ നദികൾ വർഗ്ഗം:കാനഡയിലെ നദികൾ
കുദ്രത്
ചേതൻ ആനന്ദ് രചനയും സംവിധാനവും നിർവ്വഹിച്ച് 1981-ൽ പുറത്തിറങ്ങിയ ഒരു ഇന്ത്യൻ ഹിന്ദി നാടക ചലച്ചിത്രമാണ് കുദ്രത്. രാജേഷ് ഖന്നയും ഹേമ മാലിനിയും പ്രധാന കഥാപാത്രങ്ങളെ അവതരിപ്പിക്കുന്ന ചിത്രത്തിൽ രാജ് കുമാർ, പ്രിയ രാജ്വൻഷ്, വിനോദ് ഖന്ന എന്നിവർ പിന്തുണച്ചു. മെഹബൂബയ്ക്ക് ശേഷം പുനർജന്മ പ്രമേയമുള്ള രാജേഷ് ഖന്ന-ഹേമമാലിനി ജോഡികളുടെ രണ്ടാമത്തെ ചിത്രമാണിത്. 1981-ൽ കുദ്രത്, ബോക്‌സ് ഓഫീസിൽ 4.00 കോടി രൂപ നേടി.
വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഹിന്ദി ചലച്ചിത്രങ്ങൾ
തിവ സാവേജ്
നൈജീരിയൻ ഗായികയും ഗാനരചയിതാവും നടിയുമാണ് തിവാതോപ്പ് സാവേജ് (ജനനം: ഫെബ്രുവരി 5, 1980). ലാഗോസ് ദ്വീപിൽ ജനിച്ച അവർ സെക്കൻഡറി വിദ്യാഭ്യാസത്തിനായി പതിനൊന്നാമത്തെ വയസ്സിൽ ലണ്ടനിലേക്ക് താമസം മാറ്റി. അഞ്ചുവർഷത്തിനുശേഷം, ജോർജ്ജ് മൈക്കൽ, മേരി ജെ. ബ്ലിജ് തുടങ്ങിയ കലാകാരന്മാർക്കായി ബാക്കപ്പ് വോക്കൽ ചെയ്ത് സംഗീത ജീവിതം ആരംഭിച്ചു. ദി എക്സ് ഫാക്ടറിന്റെ യുകെ പതിപ്പിൽ പങ്കെടുക്കുകയും ബെർക്ക്‌ലി കോളേജ് ഓഫ് മ്യൂസിക്കിൽ നിന്ന് ബിരുദവും നേടിയ ശേഷം സാവേജ് 2009-ൽ സോണി / എടിവി മ്യൂസിക് പബ്ലിഷിംഗുമായി ഒരു പ്രസിദ്ധീകരണ കരാർ ഒപ്പിട്ടു. നൈജീരിയൻ സംഗീത വ്യവസായത്തിന്റെ വളർച്ചയിൽ നിന്ന് പ്രചോദനം ഉൾക്കൊണ്ട് സാവേജ് നൈജീരിയയിലേക്ക് മടങ്ങി. 2012-ൽ മാവിൻ റെക്കോർഡ്സുമായി ഒപ്പുവച്ചു. ലേബലിന്റെ 2012 ലെ സമാഹാര ആൽബമായ സോളാർ പ്ലെക്സസിൽ അവർ പ്രത്യക്ഷപ്പെട്ടു.
അവരുടെ ആദ്യ സ്റ്റുഡിയോ ആൽബം വൺസ് അപ്പോൺ എ ടൈം 2013 ജൂലൈ 3 ന് പുറത്തിറങ്ങി. "കെലെ കെലെ ലവ്", "ലവ് മി (3x)", "വിത്തൗട്ട് മൈ ഹാർട്ട്", "ഇഫെ വാ ഗൊബോണ", "ഫോളാരിൻ", "ഒലോറൻ മി", "എമിനാഡോ" തുടങ്ങിയ ഏഴ് സിംഗിൾസ് ഇതിൽ ഉൾക്കൊള്ളുന്നു. 2014-ലെ 2014 നൈജീരിയ എന്റർടൈൻമെന്റ് അവാർഡിലും ആ വർഷത്തെ മികച്ച ആൽബമായും ദി ഹെഡീസ് 2014-ലെ മികച്ച ആർ & ബി / പോപ്പ് ആൽബമായും ഈ ആൽബം തിരഞ്ഞെടുക്കപ്പെട്ടു. സാവേജിന്റെ രണ്ടാമത്തെ സ്റ്റുഡിയോ ആൽബം R.E.D 2015 ഡിസംബർ 19 ന് പുറത്തിറങ്ങി. "മൈ ഡാർലിൻ", "സ്റ്റാൻഡിംഗ് ഓവേഷൻ" തുടങ്ങിയ രണ്ട് സിംഗിൾസ് ഈ ആൽബത്തിലൂടെ ലഭിച്ചു. 2016 ജൂണിൽ സാവേജ് റോക്ക് നേഷനുമായി ഒരു മാനേജ്മെന്റ്, പബ്ലിഷിംഗ് കരാർ ഒപ്പിട്ടു. 2017 സെപ്റ്റംബറിൽ അവർ അരങ്ങേറ്റം കുറിച്ച ഇപി ഷുഗർകേൻ പുറത്തിറക്കി. നൈജീരിയ എന്റർടൈൻമെന്റ് അവാർഡിൽ R.E.D, ഷുഗർകേൻ എന്നിവ മികച്ച ആൽബമായി തിരഞ്ഞെടുക്കപ്പെട്ടു.
1980-2009: ആദ്യകാല ജീവിതം, കരിയർ ആരംഭം, ഗാനരചന
1980 ഫെബ്രുവരി 5 ന് നൈജീരിയയിലെ ലാഗോസ് സ്റ്റേറ്റിലെ ഇസാലെ എക്കോയിലാണ് തിവതോപ്പ് സാവേജ് ജനിച്ചത്. അവർക്ക് 11 വയസ്സുള്ളപ്പോൾ അവരുടെ കുടുംബം ലണ്ടനിലേക്ക് താമസം മാറ്റി. സെക്കൻഡറി സ്കൂളിൽ പഠിക്കുമ്പോൾ, അവരുടെ സ്കൂളിന്റെ ഓർക്കസ്ട്ര ബാൻഡിന്റെ ട്രോംബോൺ വായനക്കാരിയായിരുന്നു. കെന്റ് സർവകലാശാലയിൽ നിന്ന് അക്കൗണ്ടിംഗിൽ ബിരുദം നേടിയ സാവേജ്, റോയൽ ബാങ്ക് ഓഫ് സ്കോട്ട്ലൻഡിൽ ജോലി ചെയ്യാൻ തുടങ്ങി. പതിനാറാമത്തെ വയസ്സിൽ ഇംഗ്ലീഷ് ഗായകൻ ജോർജ്ജ് മൈക്കിളിനായി ബാക്കപ്പ് വോക്കൽ ചെയ്തു. മേരി ജെ. ബ്ലിജ്, ചാക്ക ഖാൻ, ബ്ലൂ കാന്റ്രൽ, എമ്മ ബണ്ടൺ, കെല്ലി ക്ലാർക്ക്സൺ, ആൻഡ്രിയ ബോസെല്ലി, മിസ്. ഡൈനാമൈറ്റ് തുടങ്ങിയ സംഗീതജ്ഞർക്ക് ഗാനം നൽകി. സാവേജ് ബെർക്ക്‌ലി കോളേജ് ഓഫ് മ്യൂസിക്കിൽ ചേർന്നു. 2007-ൽ പ്രൊഫഷണൽ സംഗീതത്തിൽ ബിരുദം നേടി. അവിടെയുള്ള തന്റെ അനുഭവങ്ങളെക്കുറിച്ച് ഓർമ്മപ്പെടുത്തുന്നതിനിടയിൽ, ചെറുപ്പമായ വിദ്യാർത്ഥികളുടെ ആവേശവും അഭിനിവേശവുമാണ് തനിക്ക് പ്രചോദനമായതെന്ന് അവർ പറഞ്ഞു. തനിക്ക് സ്കൂളിന്റെ അന്തരീക്ഷം ആവശ്യമാണെന്നും അവർ പറഞ്ഞു.
2006-ൽ, എക്സ് ഫാക്ടറിന്റെ യുകെ പതിപ്പിൽ സാവേജ് പങ്കെടുക്കുകയും ഫിനാലിൽ 24ാമത് കടക്കുകയും ചെയ്തു. എന്നാൽ അവസാനിച്ചപ്പോൾ സാവേജ് പുറത്താക്കപ്പെട്ട 12-ാമത്തെ വ്യക്തിയായി. പങ്കെടുക്കുന്നതിനിടയിൽ, അവൾക്ക് പൊതുജനശ്രദ്ധയിൽ ഇടപെടാൻ പ്രയാസമായിരുന്നു. അവൾ പറഞ്ഞു, "ആളുകൾ നിരീക്ഷിക്കുന്നുണ്ടെന്ന് ഏതൊരാളും എല്ലായ്പ്പോഴും മനസിലാക്കണം. 12-ാമത്തെ വ്യക്തിയായി പുറത്താക്കപ്പെട്ട മോശം വാർത്ത ലഭിച്ചപ്പോൾ ഇത് ശരിക്കും വേദനാജനകമായ സമയമായിരുന്നു. വീട്ടിലെത്തും വരെ ഇത് എങ്ങനെ ഉൾക്കൊള്ളാൻ കഴിയുമെന്ന് നിങ്ങൾ അറിയണം. ആളുകൾ നിങ്ങളെ അഭിനന്ദിക്കുകയും നിങ്ങൾ ശക്തരാണെന്ന് കാണാൻ ആഗ്രഹിക്കുകയും ചെയ്യുന്നു. നിങ്ങൾ നിരാശരാകുന്നത് അവർ കാണാൻ ആഗ്രഹിക്കുന്നില്ല."
2009-ൽ സാവേജ് സോണി / എടിവി മ്യൂസിക് പബ്ലിഷിംഗുമായി ഒരു പ്രസിദ്ധീകരണ കരാർ ഒപ്പിട്ടു. ബേബിഫേസ്, കാറ്റ് ഡെലുന, ഫാന്റാസിയ, മോണിക്ക, മ്യാ എന്നിവർക്കായി ഗാനം എഴുതാൻ ഈ കരാർ അവളെ അനുവദിച്ചു. മോണിക്കയുടെ "ക്യാച്ച് മി" എന്ന നാടോടിപ്പാട്ടിന് നൽകിയ സംഭാവനകൾക്കായി ഗാനരചനയ്ക്കുള്ള അംഗീകാരം അവർക്ക് ലഭിച്ചു.
"കോളാർഡ് ഗ്രീൻസ് & കോൺബ്രെഡ്" എന്ന ഗാനത്തിൽ ഫാന്റാസിയയുമായുള്ള അവരുടെ സഹകരണം അമേരിക്കൻ റെക്കോർഡിംഗ് ആർട്ടിസ്റ്റിന് 2010-ൽ ഗ്രാമി നോമിനേഷൻ ലഭിച്ചു. സാവേജ് ജെയ്ക്കോയുടെ "ഓ യാഹ്" എഴുതുകയും സ്നൂപ് ഡോഗ് അവതരിപ്പിക്കുകയും ഡെലുനയുടെ "പുഷ് പുഷ്" ഏക്കോൺ അവതരിപ്പിക്കുകയും ചെയ്തു. വിറ്റ്നി ഹ്യൂസ്റ്റണിന്റെ ഐ ലുക്ക് ടു യു (2009) ആൽബത്തിൽ സാവേജ് പശ്ചാത്തല ഗാനം അവതരിപ്പിച്ചു. നൈജീരിയൻ സംഗീത വ്യവസായത്തിന്റെ വളർച്ചയിൽ നിന്ന് പ്രചോദനം ഉൾക്കൊണ്ട് സാവേജ് നൈജീരിയയിലേക്ക് മടങ്ങി. 2012-ൽ മാവിൻ റെക്കോർഡ്സുമായി ഒപ്പുവച്ചു.
2010–2013: വൺസ് അപ്പോൺ എ ടൈം, റെക്കോർഡ് ഡീൽ, അംഗീകാരങ്ങൾ
2011 ഡിസംബറിൽ, സാവേജ് നൈജീരിയൻ ഐഡലിന്റെ രണ്ടാം സീസൺ ഇല്ല്രിംസിനൊപ്പം സഹ-ആതിഥേയയായി. ഫോർ കളർഡ് ഗേൾസിന്റെ സ്റ്റേജ് അഡാപ്റ്റേഷനിൽ ജോക്ക് സിൽവ, ഇരെറ്റിയോള ഡോയൽ എന്നിവർക്കൊപ്പം അവർ ചലച്ചിത്ര രംഗത്തെത്തി. സാവേജ് തന്റെ മുൻ മാനേജരും ഭർത്താവുമായ തുഞ്ചി "ടീ ബിൽസ്" ബൊലോഗനുമൊത്ത് 323 എന്റർടൈൻമെന്റ് റെക്കോർഡ് ലേബൽ സ്ഥാപിച്ചു. 2013 ഫെബ്രുവരി 5 ന് അവരുടെ വിവാഹനിശ്ചയം കഴിഞ്ഞിരുന്നു. 2012-ൽ മാവിൻ റെക്കോർഡ്സിൽ ചേർന്ന അവർ ലേബലിന്റെ സമാഹാര ആൽബമായ സോളാർ പ്ലെക്സസ് (2012) ലെ പ്രധാന അവതാരകയായിരുന്നു. ബെർക്ക്‌ലി കോളേജ് ഓഫ് മ്യൂസിക്കിൽ പഠിക്കുമ്പോൾ, സംഗീതജ്ഞരായ കീത്ത് ഹാരിസ്, ഡെറക് പേറ്റ്, സ്കോട്ട് കോൾമാൻ, റഡാർ എല്ലിസ്, ഡാരിയൻ ഡോർസി എന്നിവരുമായി അവർ ഒരു ശൃംഖല സ്ഥാപിച്ചു. നിർമ്മാതാക്കളായ ചക്ക് ഹാർമണി, വാറൻ ഓക്ക് ഫെൽഡർ, സോസിക് എന്നിവരുമായി സഹകരിച്ച് പ്രവർത്തിച്ചതായി പത്രപ്രവർത്തക ബ്രെൻഡ പൈക്കിന് നൽകിയ അഭിമുഖത്തിൽ അവർ പറഞ്ഞു. തന്റെ ആദ്യ സ്റ്റുഡിയോ ആൽബത്തിൽ അവരുടെ മാതൃഭാഷയിലെ ഗാനങ്ങൾ ഉൾപ്പെടുമെന്ന് അവർ പറയുകയുണ്ടായി. 2012-ൽ "ഒയി" യുടെ റീമിക്സിൽ സാവേജ് അവതരിപ്പിച്ചു. ഫ്ലേവറുമായി സഹകരിക്കുന്നതിന് മുമ്പ്, അവർ പാട്ടിന്റെ സ്വന്തം പതിപ്പ് റെക്കോർഡുചെയ്‌തു.
നൈജീരിയയുടെ സ്വാതന്ത്ര്യത്തിന്റെ 52-ാം വാർഷികം ആഘോഷിക്കുന്ന വേളയിൽ, സാവേജ് എൻ‌ഡാനി സെഷനുകൾക്കായി "എറൈസ്, ഓ കോംപട്രിയറ്റ്സ്" എന്ന നൈജീരിയയുടെ ദേശീയഗാനം അവതരിപ്പിച്ചു. 2012 നവംബറിൽ, ഓവേഷൻ റെഡ് കരോൾ തീം സോങ്ങായ "ഹയർ" ൽ വാജെ, പ്രെയ്സ്, ടിമി ഡാകോളോ, പമേല എഗോ എന്നിവരുമായി സഹകരിച്ചു. സാവേജ് തന്റെ ആദ്യ സ്റ്റുഡിയോ ആൽബം വൺസ് അപ്പോൺ എ ടൈം 2010-ൽ റെക്കോർഡുചെയ്യാൻ തുടങ്ങി. 2013 മെയ് മാസത്തിൽ ഇക്കോയിയിലെ വീറ്റ്ബേക്കർ ഹോട്ടലിൽ ഒരു ആൽബം ലിസണിംഗ് പാർട്ടി നടത്തി. ലിസണിംഗ് പാർട്ടിയിൽ, ആൽബത്തിന്റെ മുഴുവൻ ട്രാക്ക് ലിസ്റ്റും അവർ വെളിപ്പെടുത്തുകയും ഐസ്ബർഗ് സ്ലിം, സർക്കോഡി, ജനറൽ പൈപ്പ് എന്നിവരെ ഫീച്ചർ ചെയ്തതായി പ്രഖ്യാപിക്കുകയും ചെയ്തു. 2013 ജൂലൈ 3 ന് ഈ ആൽബം നൈജീരിയൻ പൊതുജനങ്ങൾക്കായി പുറത്തിറക്കി. ഔദ്യോഗിക റിലീസിന് ഒരു ദിവസം മുമ്പ് ഐട്യൂൺസ് ഇത് പുറത്തിറക്കി. ഒരുകാലത്ത് ഇസലെ എക്കോയിലെ ഒരു കൊച്ചു പെൺകുട്ടിയായിരുന്നു താനെന്ന് പറഞ്ഞുകൊണ്ട് വരാനിരിക്കുന്ന മറ്റ് കലാകാരന്മാരെ പ്രചോദിപ്പിക്കാൻ ആഗ്രഹിക്കുന്നുവെന്ന് അവർ പറഞ്ഞു. "കെലെ കെലെ ലവ്", "ലവ് മി (3x)", "വിത്തൗട്ട് മൈ ഹാർട്ട്", "ലവ് ഈസ് ഹോട്ട്", "ഇഫേ വാ ജ്ബോന", "ഫോളാരിൻ", "ഒലോരൻ മി", "എമിനാഡോ" തുടങ്ങിയ ഏഴ് സിംഗിൾസ് ഈ ആൽബത്തെ പിന്തുണച്ചിരുന്നു. "മിഡിൽ പാസേജ്" പോലുള്ള രാഷ്ട്രീയ ഗാനങ്ങളും ഇതിൽ ഉൾപ്പെടുന്നു, ഇത് ഒരു വിദേശ രാജ്യത്തിലെ ആഫ്രിക്കൻ പുരുഷന്മാരുടെ പോരാട്ടങ്ങളെക്കുറിച്ചാണ്. 2014-ലെ 2014 നൈജീരിയ എന്റർടൈൻമെന്റ് അവാർഡുകളിൽ വൺസ് അപ്പോൺ എ ടൈം ഈ വർഷത്തെ മികച്ച ആൽബമായി തിരഞ്ഞെടുക്കപ്പെട്ടു. ദി ഹെഡീസ് 2014-ലെ മികച്ച ആർ & ബി / പോപ്പ് ആൽബത്തിനും ഇത് തിരഞ്ഞെടുക്കപ്പെട്ടു,
നൈജീരിയയിലുടനീളം നിരവധി യുവജന ശാക്തീകരണ, സ്തനാർബുദ പരിശോധന പദ്ധതികളിൽ സാവേജ് പങ്കാളിയായി. സ്വന്തം നാട്ടിൽ സ്കൂളുകൾ നിർമ്മിക്കുന്ന ഒരു ഓർഗനൈസേഷനായി പണം സ്വരൂപിക്കാൻ അവർ സഹായിച്ചു. സാവേജ് 2013 ജൂലൈയിൽ എംടിഎൻ നൈജീരിയയുമായി 30 മില്യൺ ഡോളർ വിലമതിക്കുന്നതായി റിപ്പോർട്ട് ചെയ്യപ്പെട്ട ഒരു കരാർ ഒപ്പിട്ടു. പെപ്സി, ഫോർട്ട് ഓയിൽ, മാഗി എന്നിവരുമായും അവർ അംഗീകാര കരാറുകളിൽ ഒപ്പുവച്ചു.
2014–2016: R.E.D, റോക്ക് നേഷൻ ഇടപാട്
2014 ജനുവരി 31 ന് സാവേജ് വാലന്റ്‌സ് ദിനാഘോഷത്തിൽ സ്പെൽസ് നിർമ്മിച്ച "ലവ് ഇൻ യെല്ലോ" പുറത്തിറക്കി. ഗാനം റെട്രോ ആർ & ബി, ഫങ്ക് എന്നിവയുടേതാണ്. ഡോൺ ജാസി നിർമ്മിച്ച റീകാഡോ ബാങ്ക്സിന്റെ 2014 സിംഗിൾ "ടേൺ ഇറ്റ് അപ്പ്" ആണ് സാവേജ് അവതരിപ്പിച്ചത്. 2014 മെയ് 1 ന് മാവിൻ റെക്കോർഡ്സ് പുറത്തിറക്കിയ ഡോൺ ജാസ്സി നിർമ്മിച്ച "ഡൊറോബുച്ചി" സാവേജ്, ഡോൺ ജാസ്സി, ഡോ. എസ് ഐ ഡി, ഡി പ്രിൻസ്, റീകാഡോ ബാങ്ക്സ്, കൊറെഡെ ബെല്ലോ, ഡിജാ എന്നിവർ അവതരിപ്പിക്കുന്നു.
2014 മെയ് 19 ന്, പാറ്റോറാങ്കിംഗിന്റെ ഫോസ്റ്റോൺ മ്യൂസിക് "ഗേൾലി ഓ" യുടെ റീമിക്സ് സാവേജിന്റെ സഹായത്തോടെ ആദ്യമായി അവതരിപ്പിച്ചു. വിസിപ്രോയാണ് ഗാനം നിർമ്മിച്ചത്. ഗാനത്തിന്റെ മ്യൂസിക് വീഡിയോ ലണ്ടനിൽ മോ മൂസ ചിത്രീകരിച്ച് സംവിധാനം ചെയ്തു.
ടെലിവിഷൻ
കുറിപ്പുകൾ
പുറത്തേക്കുള്ള കണ്ണികൾ
വർഗ്ഗം:1980-ൽ ജനിച്ചവർ വർഗ്ഗം:ബി.ബി.സി. 100 സ്ത്രീകൾ
മഞ്ജീരധ്വനി
ഭരതൻ സംവിധാനം ചെയ്ത 1998 ലെ ഇന്ത്യൻ മലയാളം ചിത്രമാണ് മഞ്ജീരധ്വനി. ചിത്രത്തിൽ വിനീത്, സാക്ഷി ശിവാനന്ദ്, കവിയൂർ പൊന്നമ്മ, നാസർ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിന് ഇളയരാജയുടെ സംഗീത സ്കോർ ഉണ്ട്. ഒരിക്കലും റിലീസ് ചെയ്യാത്ത പ്രിയുലറു എന്നാണ് ചിത്രം ആദ്യം തെലുങ്കിൽ ചിത്രീകരിച്ചത്.
ശബ്‌ദട്രാക്ക്
ഇളയരാജയാണ് സംഗീതം ഒരുക്കിയത്, എംഡി രാജേന്ദ്രനാണ് ഗാനരചന ഒരുക്കിയത്.
ബാഹ്യ ലിങ്കുകൾ
വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1998-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ഇളയരാജ സംഗീതം നൽകിയ മലയാളചലച്ചിത്രങ്ങൾ വർഗ്ഗം:എം ഡി രാജേന്ദ്രന്റെ ഗാനങ്ങൾ വർഗ്ഗം:ജോൺപോൾ കഥ എഴുതിയ ചലച്ചിത്രങ്ങൾ വർഗ്ഗം:ഭരതൻ കഥയെഴുതിയ ചലച്ചിത്രങ്ങൾ വർഗ്ഗം:Pages with unreviewed translations
വാഷ്‍പൂൾ ദേശീയോദ്യാനം
ഓസ്ട്രേലിയയിലെ ന്യൂ സൗത്ത് വെയിൽസിലെ ന്യൂ ഇംഗ്ലണ്ട് മേഖലയിൽ സ്ഥിതിചെയ്യുന്ന ഒരു സംരക്ഷിത ദേശീയോദ്യാനമാണ് വാഷ്‍പൂൾ ദേശീയോദ്യാനം. 58,678 ഹെക്റ്റർ (145,000 ഏക്കർ) വിസ്തൃതിയുള്ള ദേശീയോദ്യാനം, സിഡ്നിയിൽ നിന്ന് ഏകദേശം 520 കിലോമീറ്റർ (320 മൈൽ) വടക്കായി സ്ഥിതിചെയ്യുന്നു. ഈ ദേശീയോദ്യാനത്തിന് രണ്ട് ക്യാമ്പ് ഗ്രൗണ്ടുകളുണ്ട്. ഇത് എൻ.എസ്. ഡബ്ല്യൂ. നാഷണൽ പാർക്ക്സ് ആൻഡ് വൈൽഡ് ലൈഫ് സർവീസാണ് കൈകാര്യം ചെയ്യുന്നത്. 1983 ൽ സ്ഥാപിക്കപ്പെട്ട ഈ ദേശീയോദ്യാനം, വാഷ്പൂൾ, ജിബ്രാൾട്ടർ റേഞ്ച് വനമേഖലകളിലെ പ്രധാനപ്പെട്ട സസ്യങ്ങളേയും ജന്തുക്കളുടേയും സംരക്ഷണാർത്ഥമാണ് സ്ഥാപിക്കപ്പെട്ടത്.
അവലംബം
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
മാരവർമ്മൻ രാജസിംഹൻ III
ദക്ഷിണേന്ത്യയിലെ ആദ്യകാല മധ്യകാല പാണ്ഡ്യ രാജ്യത്തിന്റെ (എ.ഡി. 6-10 നൂറ്റാണ്ട്) അവസാനത്തെ പ്രധാന രാജാവായിരുന്നു മാരവർമ്മൻ രാജസിംഹ മൂന്നാമൻ ( ആർസി 900-915 എഡി). പരാന്തക വീരനാരായണന്റെ ( ആർസി 880-900 എഡി) മകനും പിൻഗാമിയും ആയിരുന്നു അദ്ദേഹം. വലിയ സിന്നമന്നൂർ പ്ലേറ്റുകളുടെ നിർമ്മാതാവാണ് ഇദ്ദേഹം.
പരാന്തക വീരനാരായണന്റെയും വനവൻ മഹാദേവിയുടെയും ( കൊങ്കു ചേര രാജകുമാരി ) പുത്രനായിരുന്നു രാജസിംഹൻ. ചോള രാജാവായ പരാന്തക ഒന്നാമൻ ( ആർസി 907–55) എഡി 910-ൽ പാണ്ഡ്യ പ്രദേശങ്ങൾ ആക്രമിക്കുകയും മധുര പിടിച്ചെടുക്കുകയും ചെയ്തു (അതിനാൽ ചോളന് "മധുരൈ കൊണ്ട" അല്ലെങ്കിൽ മധുരയെ കീഴടക്കിയവൻ എന്ന പദവി ലഭിച്ചു). രാജസിംഹ രണ്ടാമൻ ശ്രീലങ്കൻ രാജാവായ കസ്സപ അഞ്ചാമന്റെ സഹായം സ്വീകരിച്ചു. പക്ഷെ നിർണ്ണായകമായ വേളൂർ യുദ്ധത്തിൽ ചോളന്മാരാൽ പരാജയപ്പെട്ടു.
രാജസിംഹൻ പാണ്ഡ്യ രാജ്യം വിട്ട് പലായനം ചെയ്ത് ശ്രീലങ്കയിൽ വർഷങ്ങളോളം താമസിച്ചു. തന്റെ രാജകീയ ചിഹ്നങ്ങൾ പോലും ശ്രീലങ്കയിൽ ഉപേക്ഷിച്ചാണ് അദ്ദേഹം ചേര രാജ്യത്ത് അഭയം കണ്ടെത്തിയത്.
അവലംബങ്ങൾ
വർഗ്ഗം:പാണ്ഡ്യരാജാക്കന്മാർ
ബ്ലൂ മാർലിൻ
അറ്റ്‌ലാന്റിക്, പസഫിക്, ഇന്ത്യൻ എന്നീ സമുദ്രങ്ങളിൽ കാണപ്പെടുന്ന വലിയ മത്സ്യമാണ് ബ്ലൂ മാർലിൻ. മുകളിൽ നീലനിറവും താഴെ വെള്ളിനിറവും കുന്തംപോലെ കൂർത്ത മേൽത്താടിയെല്ലും ഇവയുടെ പ്രത്യേകതയാണ്. ഇവയ്ക്ക് ആയിരത്തോളം കിലോ ഭാരവും നാലര മീറ്ററോളം നീളവുമുണ്ട്. ഇഷ്ടപ്പെട്ട ജലാശയങ്ങൾ തേടി ഇവ മൈലുകളോളം സഞ്ചരിക്കാറുണ്ട്. ഏറ്റവും വേഗതയുള്ള മത്സ്യങ്ങളുടെ കൂട്ടത്തിലാണ് ഇവയുടെ സ്ഥാനം.
ആരോഗ്യ കുടുംബക്ഷേമ മന്ത്രാലയം
ഇന്ത്യയിലെ ആരോഗ്യ നയത്തിന് ഉത്തരവാദിത്വമുളള ഒരു ഇന്ത്യൻ സർക്കാർ മന്ത്രാലയമാണ് ആരോഗ്യ കുടുംബക്ഷേമ മന്ത്രാലയം. ഇന്ത്യയിലെ കുടുംബാസൂത്രണവുമായി ബന്ധപ്പെട്ട എല്ലാ സർക്കാർ പരിപാടികളുടെയും ചുമതല ഇതിനാണ്.
ആരോഗ്യ കുടുംബക്ഷേമ മന്ത്രി കേന്ദ്ര മന്ത്രിസഭയിലെ അംഗമെന്ന നിലയിൽ കാബിനറ്റ് പദവി വഹിക്കുന്നു. നിലവിലെ മന്ത്രി ഹർഷ് വർധനാണ്.
1955 മുതൽ മന്ത്രാലയം ഇന്ത്യയിലെ മരുന്നുകൾ, ഫാർമസ്യൂട്ടിക്കൽസ്, ഹെൽത്ത് കെയർ ഉപകരണങ്ങൾ, സാങ്കേതികവിദ്യകൾ എന്നിവയ്ക്ക് മാനദണ്ഡങ്ങൾ നിശ്ചയിക്കുന്നതിനുള്ള ഒരു സ്വയംഭരണാധികാരമുള്ള സ്ഥാപനമായ ഇന്ത്യൻ ഫാർമക്കോപ്പിയ കമ്മീഷൻ (ഐപിസി) വഴി ഇന്ത്യൻ ഫാർമക്കോപ്പിയ പതിവായി പ്രസിദ്ധീകരിക്കുന്നു.
രൂപീകരണം
ആരോഗ്യ, കുടുംബക്ഷേമ വകുപ്പ്, ആരോഗ്യ ഗവേഷണ വകുപ്പ് എന്നിങ്ങനെ രണ്ട് വകുപ്പുകൾ അടങ്ങിയതാണ് മന്ത്രാലയം.
പുറംകണ്ണികൾ
വർഗ്ഗം:ഭാരതസർക്കാരിന്റെ മന്ത്രാലയങ്ങൾ വർഗ്ഗം:ആരോഗ്യ കുടുംബക്ഷേമ മന്ത്രാലയം
ലിസ മിറബെല്ലോ
പീഡിയാട്രിക് ക്യാൻസറിനുള്ള ജനിതക സാധ്യതയെക്കുറിച്ചും HPV അർബുദത്തിന്റെ ജനിതകശാസ്ത്രത്തെക്കുറിച്ചും ഗവേഷണം നടത്തുന്ന ഒരു അമേരിക്കൻ മെഡിക്കൽ ജനിതക ശാസ്ത്രജ്ഞയാണ് '''ലിസ ജെ. മിറബെല്ലോ''' (Lisa J. Mirabello). നാഷണൽ കാൻസർ ഇൻസ്റ്റിറ്റ്യൂട്ടിലെ ക്ലിനിക്കൽ ജനറ്റിക്സ് ബ്രാഞ്ചിൽ സീനിയർ ഇൻവെസ്റ്റിഗേറ്ററാണ് അവർ.
ജീവിതം
ലിസ മിറബെല്ലോ ബയോമെഡിക്കൽ സയൻസസിൽ മോളിക്യുലാർ പോപ്പുലേഷൻ ജനിതകശാസ്ത്രത്തിലും സാംക്രമിക രോഗങ്ങളിലും ശ്രദ്ധ കേന്ദ്രീകരിച്ച് 2007 -ൽ അൽബാനി സർവകലാശാലയിൽ സ്കൂൾ ഓഫ് പബ്ലിക് ഹെൽത്തിൽ നിന്ന് നിന്ന് തന്റെ പിഎച്ച്ഡി നേടി. മൈറ്റോകോൺ‌ഡ്രിയൽ, ന്യൂക്ലിയർ, മൈക്രോസാറ്റലൈറ്റ് മാർക്കറുകൾ ഉപയോഗിച്ച് മധ്യ-ദക്ഷിണ അമേരിക്കയിലുടനീളമുള്ള മലേറിയ വെക്‌ടർ അനോഫിലിസ് ഡാർലിംഗിയുടെ മോളിക്യുലാർ പോപ്പുലേഷൻ ജനിതകശാസ്ത്രം എന്നായിരുന്നു അവളുടെ പ്രബന്ധത്തിന്റെ തലക്കെട്ട്. ജാൻ കോൺ, ലോറ ഡി ക്രാമർ, റോബർട്ട് എൽ ഗ്ലേസർ, ഗ്രിഗറി എബൽ, ജേസൺ ക്രയാൻ എന്നിവരായിരുന്നു അവരുടെ പ്രബന്ധ കമ്മിറ്റി അംഗങ്ങൾ. നാഷണൽ കാൻസർ ഇൻസ്റ്റിറ്റ്യൂട്ടിന്റെ (NCI) കാൻസർ എപ്പിഡെമിയോളജി ആൻഡ് ജനറ്റിക്സ് (DCEG) വിഭാഗത്തിന്റെ ക്ലിനിക്കൽ ജനിതക ശാഖയിൽ 2007-ൽ പോസ്റ്റ്ഡോക്ടറൽ കാൻസർ ജനറ്റിക്സ് റിസർച്ച് ഫെലോ ആയി മിറബെല്ലോ ചേർന്നു.
2010-ൽ മിറബെല്ലോ റിസർച്ച് ഫെല്ലോ ആയി സ്ഥാനക്കയറ്റം നേടുകയും 2013 ൽ ഒരു ഏൾ സ്റ്റാഡ്മാൻ ഇൻവെസ്റ്റിഗേറ്ററായി നിയമിക്കപ്പെടുകയും ചെയ്തു. അവർക്ക് നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് (NIH) ശാസ്ത്ര പദവി ലഭിക്കുകയും 2019 ൽ സീനിയർ ഇൻവെസ്റ്റിഗേറ്ററായി സ്ഥാനക്കയറ്റം ലഭിക്കുകയും ചെയ്തു. മിറബെല്ലോയുടെ ഗവേഷണ പരിപാടി പീഡിയാട്രിക് ക്യാൻസറിനുള്ള ജനിതക സംവേദനക്ഷമതയിലും HPV കാർസിനോജെനിസിറ്റിയുടെ ജനിതകശാസ്ത്രത്തിലും ശ്രദ്ധ കേന്ദ്രീകരിക്കുന്നു.
വിവിധ രാജ്യങ്ങളിലെ ഔദ്യോഗിക ഭാഷകളുടെ പട്ടിക
ഇത് പരമാധികാര രാഷ്ട്രങ്ങളുടെ ഔദ്യോഗിക ഭാഷകളുടെ പട്ടികയാണ്. രാജ്യത്താകമാനമോ രാജ്യത്തിന്റെ ഒരു ഭാഗത്തോ ഔദ്യോഗിക ഭാഷാ പദവിയുള്ള ഭാഷകളെ ഇക്കൂട്ടത്തിൽ പെടുത്തിയിട്ടുണ്ട്. ദേശീയഭാഷ, പ്രാദേശികഭാഷ, ന്യൂനപക്ഷഭാഷ എന്നീ പദവികളുള്ള ഭാഷകളെയും ഈ പട്ടികയിൽ ഉൾക്കൊള്ളിച്ചിട്ടുണ്ട്.
പരമാധികാരമുള്ളതും, അന്താരാഷ്ട്ര അംഗീകാരം ലഭിച്ചതും, സ്വതന്ത്രവുമായ രാജ്യങ്ങളെയേ കണക്കിലെടുത്തിട്ടുള്ളൂ. ഇത് രാജ്യങ്ങളുടെ ഒരു പട്ടികയല്ല.
പരാശ്രയപ്രദേശങ്ങളെ സംബന്ധിച്ച വിവരങ്ങൾക്കായി അതത് പരമാധികാര രാഷ്ട്രങ്ങളുടെ വിവരങ്ങൾ നോക്കുക.
തിരമാല ഊർജ്ജം
തിരമാലകളുടെ ചലനത്തിൽ നിന്ന് പ്രയോജനപ്പെടുത്താൻ കഴിയുന്ന പുനരുപയോഗ ഊർജ്ജത്തിന്റെ ഒരു രൂപമാണ് വേവ് എനർജി. കടലിന്റെ ഉപരിതലത്തിൽ വൈദ്യുതി ജനറേറ്ററുകൾ സ്ഥാപിക്കുന്നത് ഉൾപ്പെടുന്ന തരംഗ ഊർജം ഉപയോഗപ്പെടുത്തുന്നതിന് നിരവധി മാർഗങ്ങളുണ്ട്. ഉപയോഗപ്രദമായ ജോലികൾ ചെയ്യുന്നതിനായി കാറ്റ് തരംഗങ്ങളുടെ പ്രവർത്തനക്ഷമമായി പിടിച്ചെടുക്കുന്നതാണ് വേവ് പവർ - ഉദാഹരണത്തിന്, വൈദ്യുതി ഉത്പാദനം, ജലശുദ്ധീകരണം
വർഗ്ഗം:ഊർജ്ജം
ഢാക് ഖൽവാര
പഞ്ചാബിലെ കപൂർത്തല ജില്ലയിലെ ഒരു വില്ലേജാണ് ‍ഢാക് ഖൽവാര (Dhak Khalwara). ഇത് സ്ഥിതിചെയ്യുന്നത് ഫഗ്വാര ടെഹ്സിൽ എന്ന മുനിസിപ്പൽ കോർപറേഷനിലാണ്. കപൂർത്തലയിൽ നിന്നും 43 കിലോമീറ്ററും (27 mi)ഫഗ്വാരയിൽ നിന്ന് 3 കിലോമീറ്ററും മാറിയാണ് ഢാക് ഖൽവാര വില്ലേജ് സ്ഥിതി ചെയ്യുന്നത്. നാട്ടുകാരാൽ തെരെഞ്ഞെടുക്കപ്പെടുന്ന സർപാഞ്ച് എന്ന ജനപ്രതിനിധിയാണ് ഭരണസംബന്ധമായകാര്യ നിർവ്വാഹകൻ.
ജനസംഖ്യാസ്ഥിതി വിവരങ്ങൾ
2011 ലെ ജനസംഖ്യാകണക്കുകൾ പ്രകാരം 188 വീടുകളും 1011 മുതിർന്ന ആളുകളും 135 പേർ 0-6 നു മിടയിലെ കുട്ടികളുമാണ് ‍ഡാക് ബലലോൻ വില്ലേജിൽ ഉള്ളത്. 1011 മുതിർന്ന ആളുകളിൽ 510 പുരുഷൻമാരും 501 സ്തീകളും ഉൾപ്പെടുന്നു. 76.48 % സാക്ഷരതയും രേഖപ്പെടുത്തിയിട്ടുണ്.
സൈപറേസീ
സപുഷ്പികളിൽപ്പെടുന്ന ഒരു സസ്യകുടുംബമാണ് സൈപറേസീ (Cyperaceae). ഈ കുടുംബത്തിലെ മിക്ക സസ്യങ്ങളും പുല്ലുവർഗ്ഗത്തിൽ പെടുന്ന സസ്യമാണെന്നു തോന്നിപ്പിക്കുമെങ്കിലും ഇവ പുല്ലുവർഗ്ഗത്തിൽ പെടുന്നവയല്ല. ബഹുവർഷി ചെടികളും ഏകവർഷികളും ഉൾപ്പെടുന്ന ഈ സസ്യകുടുംബം ഒറ്റപ്പരിപ്പു (Monocot)സസ്യങ്ങളിൽപ്പെടുന്നവയാണ്. ഈ സസ്യകുടുംബത്തിൽ ഏകദേശം 113ജീനസ്സുകളിലായി ഏകദേശം 2000ഓളം സ്പീഷിസുകളും ഉൾപ്പെടുന്നു. ഏഷ്യ, വടക്കേ അമേരിക്ക എന്നിവിടങ്ങളിലെ ഉഷ്ണമേഖലാപ്രദേശങ്ങളിലാണ് ഇവ സാധാരണയായി കാണപ്പെടുന്നത്. എന്നാൽ ഈ കുടുംബത്തിൽപ്പെടുന്ന ചില സ്പീഷിസുകൾ നനവുള്ള പ്രദേശങ്ങളിലും കാണപ്പെടാറുണ്ട്. മുത്തങ്ങ, സൈപ്രസ്‌ , മുട്ടന്ന, കരടിപ്പുല്ല് തുടങ്ങിയവയെല്ലാം ഈ സസ്യകുടുംബത്തിൽ ഉൾപ്പെടുന്നവയാണ്.
സവിശേഷതകൾ
ഇവയുടെ തണ്ടുകൾ മൂന്ന് കോണുകളോടു കൂടിയവയും ദൃഢമായതുമാണ്. ഇലകൾ ലഘുപത്രങ്ങളോടു കൂടിയവയും, ഏകാന്തരന്യാസത്തിൽ (alternate phyllotaxis) ക്രമീകരിച്ചതും, സമാന്തര സിരാവിന്യാസത്തോടുകൂടിയവയുമാണ്. വീതികുറഞ്ഞ നീളമുള്ള ഇലകളുടെ മധ്യസിര ഉയർന്നു നിൽക്കുന്നതും വെള്ള നിറത്തിലുള്ളതുമായിരിക്കും. ഇവയുടെ പൂക്കൾ വളരെ ചെറുതും ഏകലിംഗമോ ദ്വിലിംഗ മോ ആയിരിക്കും.
ജീനസ്സുകൾ
113 ജീനസ്സുകൾ
പുറത്തേക്കുള്ള കണ്ണി
വർഗ്ഗം:സസ്യകുടുംബങ്ങൾ വർഗ്ഗം:സൈപറേസീ
ഢാക് ഖൽവാര
പുറത്തേക്കുള്ള കണ്ണികൾ
വർഗ്ഗം:പഞ്ചാബിന്റെ (ഇന്ത്യ) ഭൂമിശാസ്ത്രം - അപൂർണ്ണലേഖനങ്ങൾ
സെഫാനിയായുടെ പുസ്തകം
എബ്രായ ബൈബിളിലും ക്രിസ്ത്യാനികളുടെ പഴയനിയമത്തിലും കാണപ്പെടുന്ന ഒരു ഗ്രന്ഥമാണ് സെഫാനിയായുടെ പുസ്തകം. ദൈർഘ്യം കുറഞ്ഞ 12 പ്രവചനഗ്രന്ഥങ്ങൾ ചേർന്ന "ചെറിയ പ്രവാചകന്മാർ" എന്ന വിഭാഗത്തിൽ എട്ടാമതായി, ഹബക്കുക്കിന്റേയും ഹഗ്ഗായിയുടേയും ഗ്രന്ഥങ്ങൾക്കിടയിലാണ് മിക്കവാറും ബൈബിൾ സംഹിതകളിൽ ഇതിന്റെ സ്ഥാനം. പ്രവാചകഗ്രന്ഥങ്ങളിലെ സാധാരണവിഷയങ്ങൾ തന്നെയാണ് ഇതിലും കൈകാര്യം ചെയ്യപ്പെടുന്നത്. അധർമ്മത്തിന്റേയും അന്യദൈവാരാധനയുടേയും പേരിൽ ഇസ്രായേൽ ജനത്തിനുള്ള വിമർശനവും വിനാശപ്രവചനവും ഇതിന്റെ ഭാഗമാണ്. അതിനൊപ്പം, ഇസ്രായേലിനെ ഔദ്ധത്യത്തോടെ പീഡിപ്പിച്ചതിന് ഇതരജനതകളുടെ നാശവും പ്രവചിക്കപ്പെടുന്നു. യെരുശലേമിന്റെ വിനാശത്തിന്റെ ദീർഘദർശനവും ഇതിൽ കാണാമെങ്കിലും വിനീതരും ധർമ്മിഷ്ടരുമായ ഒരു ജനത്തിന്റെ നിവാസസ്ഥാനമായുള്ള അതിന്റെ പുനരുദ്ധാരണത്തിന്റെ സദ്വാർത്ത പ്രവചിച്ചാണ് ഗ്രന്ഥം സമാപിക്കുന്നത്. യൂദയായിലെ യോശിയാ രാജാവിന്റെ കീഴിൽ ക്രി.മു.621-ൽ ആരംഭിച്ച മതനവീകരണത്തിനു തൊട്ടു മുൻപുള്ള ദശകമായിരിക്കാം ഈ പ്രവചനഗ്രന്ഥത്തിന്റെ പശ്ചാത്തലം.
ഗ്രന്ഥകർത്താവ്
"യഹൂദാരാജാവും അമ്മോന്റെ പുത്രനുമായ യോശിയായുദെ നാളുകളിൽ ഹിസ്കിയായുടെ പുത്രനായ, അമര്യായുടെ പുത്രനായ ഗദല്യായുടെ പുത്രനായ കൂശിയുടെ പുത്രൻ സെഫാനിയായ്ക്ക് കർത്താവിൽ നിന്നുണ്ടായ അരുളപ്പാട്" എന്നൊരു മേൽക്കുറിപ്പോടെയാണ്(superscription) ഈ കൃതിയുടെ തുടക്കം. ഇത്ര ദീർഘമായ മേൽക്കുറിപ്പുള്ള മറ്റൊരു പ്രവാചക ഗ്രന്ഥമില്ല. ഗ്രന്ഥകാരനെക്കുറിച്ച് ആകെ ലഭ്യമായ അറിവ് ഈ കുറിപ്പിൽ ഉള്ളതാണ്. പ്രവാചകന്റെ പിതാവിന്റെ 'കൂശി' എന്ന പേരിന് കറുപ്പു നിറമുള്ളവൻ, എത്യോപ്യാക്കാരൻ എന്നൊക്കെയാണർത്ഥം. അബ്രാഹവും അദ്ദേഹത്തിന്റെ സന്തതികളുമായുള്ള യഹോവയുടെ ഉടമ്പടിബന്ധത്തിൽ വിശ്വസിച്ച യഹൂദ സമൂഹം വംശപാരമ്പര്യത്തിനു കല്പിച്ചിരുന്ന പ്രാധാന്യമായിരിക്കണം, നാലാം തലമുറവരെയെത്തുന്ന വംശാവലി ചരിത്രം വഴി സ്വന്തം എബ്രായപാരമ്പര്യം സ്ഥാപിച്ച് പ്രവചനം തുടങ്ങാൻ പ്രവാചകനെ പ്രേരിപ്പിച്ചത്. ആ വംശാവലി ചെന്നെത്തുന്ന ഹിസ്കീയാ എന്ന പൂർവികൻ, യൂദയായുടെ ഏറ്റവും ധർമ്മിഷ്ടരായ ഭരണകർത്താക്കളിൽ ഒരുവനായി കണക്കാക്കപ്പെടുന്ന ഹീസ്കീയാ രാജാവാണെന്നു വാദമുണ്ട്.
ഉള്ളടക്കം
മൂന്നദ്ധ്യായങ്ങൾ മാത്രം അടങ്ങുന്ന സെഫാനിയായുടെ പുസ്തകത്തിൽ ആദ്യാദ്ധ്യായം ഒന്നാം വാക്യം പ്രവാചകനേയും പ്രവചനകാലത്തേയും അവതരിപ്പിക്കുന്ന മേൽക്കുറിപ്പാണ്. കൃതിയുടെ ബാക്കി ഭാഗത്തെ ഉള്ളടക്കത്തിന്റെ അടിസ്ഥാനത്തിൽ മൂന്നായി തിരിക്കാം.
കുറിപ്പുകൾ
കൃതിയുടെ ഒരു ഭാഗത്ത് പ്രവാചകൻ എത്യോപ്യാക്കാരുടെ നാശവും അസന്ദിഗ്ദ്ധമയി പ്രവചിക്കുന്നുണ്ട്. "എത്യോപ്യാക്കാരെ, നിങ്ങളും എന്റെ വാളിനിരയാകും" എന്നാണ് പ്രവചനം.
അവലംബം
വർഗ്ഗം:പഴയനിയമം വർഗ്ഗം:എബ്രായ ബൈബിൾ വർഗ്ഗം:ചെറിയ പ്രവാചകന്മാർ
വില്യം ഫോർസെൽ കിൽബി
ഒരു ഇംഗ്ലീഷ് പ്രാണിപഠനശാസ്ത്രജ്ഞനും നാടോടീവിജ്ഞാനീയനും ആയിരുന്നു വില്യം ഫോർസെൽ കിൽബി(14 ജനുവരി 1844 – 20 നവംബർ 1912 ).
ജീവചരിത്രം
ഇംഗ്ലണ്ടിലെ ലീസ്റ്ററിൽ ആണ് അദ്ദേഹം ജനിച്ചത്. സ്വകാര്യവിദ്യാഭ്യാസം ലഭിച്ച അദ്ദേഹത്തിന് ചെറുപ്പംമുതലേ ശലഭങ്ങളോട് താല്പര്യമായിരുന്നു. തുടർന്ന് അദ്ദേഹത്തിന്റെ കുടുംബം ബ്രൈറ്റണിലേക്ക് താമസം മാറ്റുകയും അവിടെവച്ചു അദ്ദേഹം ഹെന്ററി കുക്ക്, പ്രെഡറിക് മെറിഫീൽഡ്, ജെ.എൻ. വിന്റർ എന്നിവരുമായി സൗഹൃദത്തിലാവുകയും ചെയ്തു. അദ്ദേഹം 1862-ൽ മാനുവൽ ഓഫ് യൂറോപ്യൻ ബട്ടർഫ്ലൈസ് (Manual of European Butterflies) എന്ന ഗ്രന്ഥം പ്രസിദ്ധീകരിച്ചു.
1867-ൽ അദ്ദേഹം അയർലന്റ് നാച്ചുറൽ ഹിസ്റ്ററി മ്യൂസിയത്തിന്റെ പരിപാലകനാവുകയും 1871-ൽ Synonymic Catalogue of Diurnal Lepidoptera   എന്ന ഗ്രന്ഥം പ്രസിദ്ധീകരിക്കുകയും ചെയ്തു. 1877-ൽ അതിന്റെ ഒരു അനുബന്ധവും പ്രസിദ്ധീകരിച്ചു.
1879-ൽ അദ്ദേഹം ലണ്ടൻ നാച്ചുറൽ ഹിസ്റ്ററി മ്യൂസിയത്തിൽ ഒരു ജോലിക്കാരനായി ചേർന്നു. തുടർന്ന് അദ്ദേഹം ധാരാളം വിവരപ്പട്ടികകളും Rhopalocera Exotica (1887–1897), Elementary Text-book of Entomology. എന്നീ പുസ്തകങ്ങളും എഴുതി. അദ്ദേഹം orthopteroid പ്രാണികളെക്കുറിച്ചു മൂന്നു (1904, 1906, 1910) വാള്യങ്ങളായി എഴുതിയ വിവരപ്പട്ടികയും വളരെ പ്രസിദ്ധമാണ്. 1909-ൽ അദ്ദേഹം വിരമിച്ചൂ.
വിവിധ ഭാഷകൾ അറിയാമായിരുന്ന അദ്ദേഹം ഫിൻലാന്റിന്റെ ഇതിഹാസകാവ്യമായ കലേവല ഫിന്നിഷ് ഭാഷയിൽനിന്നും ഇംഗ്ലീഷിലേക്ക് തർജ്ജിമചെയ്തു. അദ്ദേഹത്തിന്റെ തർജ്ജമ ജെ.ആർ.ആർ. റ്റോൾകീൻ തന്റെ കൗമാരത്തിൽ വായിക്കുകയും അതദ്ദേഹത്തിന്റെ പിൽക്കാലത്തുള്ള എഴുത്തുകളെ വളരെ സ്വാധീനിക്കുകയും ചെയ്തു. റിച്ചാർഡ് ഫ്രാൻസിസ് ബർട്ടൺ തർജ്ജമചെയ്ത അറേബ്യൻ രാവുകൾക്കും അദ്ദേഹം അടിക്കുറിപ്പെഴുതിയിരുന്നു.
2007-ൽ P. E. Bragg അദ്ദേഹത്തെക്കുറിച്ചു ചെറിയൊരു ജീവചരിത്രമെഴുതുകയുണ്ടായി.
പുറം കണ്ണികൾ
വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ
കാർലോ ഡോൾസി
കാർലോ ഡോൾസി ഇറ്റാലിയൻ ചിത്രകാരനായിരുന്നു. ഇദ്ദേഹം 1616 മേയ് 25-ന് ഫ്ലോറൻസിൽ ജനിച്ചു. ജീവിതകാലം മുഴുവൻ ജന്മദേശത്ത് താമസിച്ച ഡോൾസി കർമനിരതനായിരുന്നു. തികഞ്ഞ ഈശ്വര ഭക്തനായിരുന്നതിനാൽ മതപരമായ വിഷയങ്ങൾ ക്യാൻവാസിൽ പകർത്തുവാനാണ് ഉത്സുകനായത്. ഇദ്ദേഹത്തിന്റെ മനോഹര ചിത്രങ്ങൾ ഇറ്റലിയിലും ഇംഗ്ലണ്ടിലും ഒരുപോലെ പ്രചാരം നേടി. എങ്കിലും ആധുനിക കാലത്ത് ഇദ്ദേഹത്തിന്റെ ചിത്രങ്ങൾക്ക് അംഗീകാരം കുറഞ്ഞതായി കാണുന്നു. അതേസമയം ഡോൾസി യുടെ പോർട്രെയ്റ്റുകൾക്ക് ഇന്നും ആരാധകർ ഏറെയുണ്ട്. ലിയോ പോൾഡ് ക-നെ വിവാഹം ചെയ്ത ക്ലോഡിയാ ഫെലിസിന്റെ പോർട്രെയ്റ്റ് തയ്യാറാക്കാനായി ഡോൾസി ഒരിക്കൽ ഫ്ലോറൻസിൽ നിന്ന് ഇൻസ്ബ്രൂക്കിലേക്കു പോയിട്ടുണ്ട്. സർ തോമസ് ബെയ്ൻസിന്റെ പോർട്രെയ്റ്റാണ് പ്രശസ്തി നേടിയ മറ്റൊരു കലാസൃഷ്ടി. 1686 ജനുവരി 17-ന് ഫ്ലോറൻസിൽ ഇദ്ദേഹം അന്തരിച്ചു.
അവലബം
വർഗ്ഗം:1616-ൽ ജനിച്ചവർ വർഗ്ഗം: 1686-ൽ മരിച്ചവർ വർഗ്ഗം:മേയ് 25-ന് ജനിച്ചവർ വർഗ്ഗം:ജനുവരി 17-ന് മരിച്ചവർ
വർഗ്ഗം:ഇറ്റാലിയൻ ചിത്രകാരന്മാർ
ദീൻ ബീൻ ഫു യുദ്ധം
ഫ്രഞ്ച് വിദേശ ശക്തിക്കെതിരെ ഇന്തോചൈനയിലെ ദേശീയവാദികളും-കമ്മ്യൂണിസ്റ്റുകളും സംയുക്തമായി നടത്തിയ പോരാട്ടമാണ് ദീൻ ബീൻ ഫു യുദ്ധം എന്നപേരിൽ അറിയപ്പെടുന്നത്. 1954 മാർച്ച്, മെയ് മാസങ്ങൾക്കിടയിലാണ് ഇതു നടന്നത്. ഫ്രഞ്ച് സൈന്യത്തിന് പരാജയം ഏറ്റുവാങ്ങേണ്ടി വന്ന ഈ യുദ്ധം ഒടുവിൽ ജനീവ ഉടമ്പടി പ്രകാരമുള്ള തീരുമാനപ്രകാരമാണ് ഒത്തുതീ്‍ർപ്പായത്.
അവലംബം
വർഗ്ഗം:യുദ്ധങ്ങൾ
എക്‌സ് മുസ്ലിംസ് ഓഫ് കേരള
ഇസ്ലാം മതമുപേക്ഷിച്ചവർക്ക് സാമൂഹ്യപിന്തുണ നൽകുക ലക്ഷ്യത്തോടെ പ്രവർത്തിക്കുന്ന, ഇസ്ലാം മതം ഉപേക്ഷിച്ചവരുടെ കൂട്ടായ്മയാണ് എക്‌സ് മുസ്ലിംസ് ഓഫ് കേരള. ഇസ്ലാം മതം ഉപേക്ഷിച്ചവരുടെ ഇന്ത്യയിലെ തന്നെ ആദ്യത്തെ കൂട്ടായ്മയാണ് എക്സ് മുസ്ലീംസ് ഓഫ് കേരള. എല്ലാ വർഷവും ജനുവരി 9 കേരള എക്സ് മുസ്ലീം ദിനമായി ആചരിക്കുന്നു.
വിമർശനം
എക്സ് മുസ്ലിം എന്ന പേര് ഭാഷാപരമായി തെറ്റായ പ്രയോഗമാണന്ന് വിമർശനം ഉയർന്നിട്ടുണ്ട്.
അവലംബങ്ങൾ
വർഗ്ഗം:യുക്തിവാദി സംഘങ്ങൾ വർഗ്ഗം:നിരീശ്വരവാദം
കുടുമത്താറാവ്
രൂപ വിവരണം
മുതിർന്ന പൂവന്റെ വശങ്ങളിലെ വെളുപ്പും നീല-ചാര കൊക്കും ഒഴിച്ച് എല്ലായിടവും കറുപ്പാണ്. ഇവയ്ക്ക് പെട്ടെന്നു തിരിച്ചറിയാവുന്ന, പേരിനു കാരണമായ തലയിൽ കുടുമ പോലെ തൂവലുകൾ ഉണ്ട്. മുതിർന്നപിട തവിട്ടു നിറത്തിലുള്ളതുംവശങ്ങൾ മങ്ങിയതുമാണ്.കൊക്കിന്റെ കട ഭാഗത്തു കാണു ന്ന വെള്ള നിറം മൂക്കു വരെ നീളാറില്ല. കണ്ണുകൾ മഞ്ഞ നിറമാണ്.
വിതരണം
ഇവ മിതശീതോഷ്ണ പ്രദേശങ്ങളിൽ വ്യാപകമായും, ഉത്തര യൂറേഷ്യയിലും പ്രജനനം നടത്തുന്നു.യൂറേഷ്യയിൽ ഐസ്‌ലാന്റ്, ബ്രിട്ടീഷ് ദ്വീപുകൾ എന്നിവിടങ്ങളിലും കിഴക്ക് സൈബീരിയ മുതൽ കംചട്ക ഉപഭൂഖണ്ഡം വരേയും കമാൻഡർ ദ്വീപുകളിലും പ്രജനനം നടത്തുന്നു. തണുപ്പുകാലത്ത് അമേരിക്കൻ ഐക്യ നാടുകൾ, കാനഡ, യൂറോപ്പിന്റെ പടിഞ്ഞാറ്, ദക്ഷിണ ഏഷ്യ തുടങ്ങിയ സ്ഥലങ്ങളിലേക്ക് ദേശാടനം നടത്തുന്നു.
പ്രജനനം
ചതുപ്പുകളോടും തടാകങ്ങളോട് അടുത്ത് കൂടൂകളെ ഒളിച്ചുവെക്കാൻ പാകത്തിനുള്ള ചെടികൾ ഉള്ളിടത്ത് കൂട് ഉണ്ടാക്കുന്നു. ഒമ്പത് മുട്ടകൾ വരെ ഇടുന്നു.
ഭക്ഷണം
മുങ്ങിയാണ് ഇര തേടുന്നത്., ചിലപ്പോൾ വെള്ളത്തിനു മുകളിൽ നിന്നും. അവ ഞണ്ട്, ഞവുനി, ജലജീവികൾ, ചില ചെടികൾ, വിത്തുകൾ, ചെറു മത്സ്യങ്ങൾ, ജല ജീവികൾ എന്നിവ ഭക്ഷിക്കുന്നു. ചിലപ്പോൾ രാത്രിയും ഇര തേടാറുണ്ട്.
വില്ല്യം ബേ ദേശീയോദ്യാനം
വില്ല്യാം ബേ ദേശീയോദ്യാനം, പെർത്തിന് 369 കിലോമീറ്റർ തെക്കുകിഴക്കായി സ്ഥിതിചെയ്യുന്ന പടിഞ്ഞാറൻ ആസ്ട്രേലിയയിലെ ഒരു ദേശീയേദ്യാനമാണ്. ഡെന്മാർക്കിന് 15 കിലോമീറ്റർ അകലെ പടിഞ്ഞാറു വശത്തായി സ്ഥിതിചെയ്യുന്ന ഈ ദേശീയോദ്യാനത്തിൻറെ വിസ്തൃതി 1734 ഹെക്ടറാണ്. അതിൽ ഗ്രീൻസ് പൂൾ, എലിഫന്റ് റോക്സ് എന്നിവ ഉൾപ്പെടുന്നു. ഇവിടെയുള്ള ഭീമൻ ഉരുളൻ പാറക്കല്ലുകൾ ഒരു പ്രകൃതിദത്ത കോട്ട സൃഷ്ടിച്ച് മഹത്തായ തെക്കൻ സമുദ്രത്തിൽനിന്ന് ഗ്രീൻപൂളിനെ സംരക്ഷിക്കുന്നു. ഇത് മുതിർന്നവരുടെ മേൽനോട്ടത്തിൽ, കുട്ടികൾക്കുള്ള ഒരു സുരക്ഷിത ബീച്ച് ആയി പരിഗണിക്കപ്പെടുന്നു.
അനുപമ പരമേശ്വരൻ
മലയാള ചലചിത്ര രംഗത്തെ അഭിനേത്രിയാണ് അനുപമ പരമേശ്വരൻ. 2015ൽ അൽഫോൺസ് പുത്രൻ രചനയും സംവിധാനവും നിർവഹിച്ച പ്രേമം എന്ന മലയാളചിത്രത്തിൽ മേരി എന്ന കഥാപാത്രത്തെ അവതരിപ്പിച്ചുകൊണ്ടാണ് അനുപമ സിനിമാ രംഗത്ത് ചുവടുറപ്പിക്കുന്നത്.
ജീവിതരേഖ
തമിഴ് ഉദയാർ മാതാപിതാക്കളായ ഇ.പരമേശ്വരന്റെയും സുനിത പരമേശ്വരന്റെയും മകളായി 1996-ൽ ഇരിഞ്ഞാലക്കുട ജനിച്ചു. ഡോൺ ബോസ്കോ സെൻട്രൽ സ്കൂൾ, നാഷണൽ ഹയർ സെക്കന്ററി സ്കൂൾ ഇരിങ്ങാലക്കുട എന്നിവിടങ്ങളിലെ സ്കൂൾ വിദ്യാഭ്യാസത്തിനു ശേഷം കോട്ടയം സി.എം.എസ്. കോളേജിൽ ബി.എ. ലിറ്റെറേച്ചർ കമ്മ്യൂണിക്കേഷൻ & ജേർണലിസം പഠിച്ചു. സഹോദരൻ അക്ഷയ് പരമേശ്വരൻ.
പുറത്തേക്കുള്ള കണ്ണികൾ
വർഗ്ഗം:1996-ൽ ജനിച്ചവർ വർഗ്ഗം:ഫെബ്രുവരി 20-ന് ജനിച്ചവർ വർഗ്ഗം:മലയാളചലച്ചിത്രനടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
ന്യൂ ഓർലിയൻസ് നഗരം
ലൂയിസ് XV ൻറെ കാലത്ത് 1715 മുതൽ 1723 വരെ രാജപ്രതിനിധിയായിരുന്ന ഡ്യൂക്ക് ആഫ് ഓർലിയൻസിൻറെ ബഹുമാനാർത്ഥമാണ് ഫ്രഞ്ച് കുടിയേറ്റക്കാർ ഈ നഗരത്തിന് ന്യൂ ഓർലിയൻസ് എന്ന പേരു നൽകിയത്. യൂറോപ്യൻ സാംസ്കാരിക പാരമ്പര്യമാണ് ഈ നഗരത്തിനുള്ളത്.
ലൂയിസിയാനയുടെ തെക്കുകിഴക്കായിട്ടാണ് ന്യൂ ഓർലിയൻസ് നഗരം സ്ഥിതി ചെയ്യുന്നത്. മിസിസ്സിപ്പി നദി നഗരത്തിലൂടെ വളഞ്ഞുപുളഞ്ഞു കടന്നു പോകുന്നു. ന്യൂ ഓർലിയൻസ് നഗരവും ഓർലിയൻസ് പാരിഷു  ഒരേ അതിർത്തി പങ്കിടുന്നു. നഗരത്തിനും പാരിഷിനും വടക്ക് സെൻറ് തമ്മാനി, കിഴക്ക് സെൻറ് ബർനാർഡ്, തെക്ക് പ്ലാക്വെമൈൻസ്, തെക്കും പടിഞ്ഞാറും ജഫേർസൺ എന്നീ പാരിഷുകൾ അതിരിടുന്നു. വടക്കു ദിശയിലുള്ള പൊൻറ്ചാർട്രെയിൻ തടാകം ഭാഗികമായി നഗരപരധിക്കുള്ളിൽ വരുന്നു. അതുപോലെതന്നെ ബോർഗ്നെ തടാകം നഗരത്തിനും പാരിഷിനും കിഴക്കായി നിലനിൽക്കുന്നു. കത്രീന ചുഴലിക്കൊടുങ്കാറ്റിനു മുമ്പ് ലൂയിസിയാനയിലെ ഏറ്റവും ജനസാന്ദ്രതയുള്ള പാരിഷായിരുന്നു ഓർലിയൻസ് പാരിഷ്. 2015 ലെ കണക്കുകൾ പ്രകാരം ജഫേർസൺ പാരിഷ്, ഈസ്റ്റ് ബാറ്റൺ റഗ്ഗ് പാരിഷുകൾ കഴിഞ്ഞാൽ ജനസാന്ദ്രതയിൽ ഈ പാരിഷിനു മൂന്നാം സ്ഥാനമാണുള്ളത്.
ആദ്യകാലഘട്ടം
ജീൻ-ബാപ്റ്റിസ്റ്റെ ലെ മൊയ്ലെ ഡെ ബിയെൻവില്ലെ എന്ന കോളനിവൽക്കരണ വിദഗ്ദ്ധൻറെ നിർദ്ദേശപ്രകാരം, ചിറ്റിമച്ച അമേരിന്ത്യൻ വർഗ്ഗം അധിവസിച്ചിരുന്ന പ്രദേശത്ത്  ലാ നൌവെല്ലെ-ഓർലിയൻസ് (ന്യൂ ഓർലിയൻസ്) ഫ്രഞ്ച് മിസിസ്സിപ്പി കമ്പനിയുടെ നേതൃത്വത്തിൽ 1718 മെയ് 7 നാണ് സ്ഥാപിക്കപ്പെട്ടു.
അക്കാലത്ത് ഫ്രഞ്ച് സാമ്രാജ്യത്തിലെ രാജപ്രതിനിധിയും ഓർലിയൻസിലെ ഡ്യൂക്കും ആയിരുന്ന ഫിലിപ്പ് II ൻറെ ബഹുമാനാർത്ഥമാണ് ഈ പേരു നൽകപ്പെട്ടത്. അദ്ദേഹത്തിൻറെ പദവി ഫ്രഞ്ച് പട്ടണമായ ഓർലിയൻസ് പട്ടണത്തിൻറെ പേരിനെ ആസ്പദമാക്കിയാണ്. 1763 ലെ പാരീസ് ഉടമ്പടി പ്രകാരം ഈ ഫ്രഞ്ച് കോളനി സ്പെയിൻ സാമ്രാജ്യത്തിന് വിട്ടുകൊടുക്കപ്പെട്ടു. അമേരിക്കൻ സ്വാതന്ത്ര്യസമരകാലത്ത് ന്യൂ ഓർലിയൻസ് തുറമുഖം വിമതർക്ക്  നിയമവിരുദ്ധമായി സഹായം നൽകുന്ന പ്രധാന കേന്ദ്രമായി വർത്തിച്ചു. ഈ തുറമുഖം വഴി സൈനികോപകരണങ്ങളും ചരക്കുവിതരണവും മിസിസ്സിപ്പി നദിവരെ എത്തിച്ചിരുന്നു. 1779 ൽ സ്പാനിഷ് പട്ടാള നേതാവും കോളോണിയൽ ഭരണകർത്താവുമായിരുന്ന “ബെർനാർഡോ ഡെ ഗാൽവെസ് വൈ മാഡ്രിഡ്” വിജയകരമായി പട്ടണത്തിൽ നിന്ന് ഒരു പോർമുഖം, ബ്രിട്ടീഷുകാർക്കെതിരെ തെക്കൻ മേഖലയിൽ തുറന്നു. ന്യൂ ഓർലിയൻസ് പട്ടണം ((Spanish: Nueva Orleans)  1803 ൽ ഫ്രാൻസിനു തിരിച്ചു കൊടുക്കുന്നതുവരെ സ്പാനിഷ് നിയന്ത്രണത്തിൽത്തന്നെ തുടർന്നു.
അക്കിനിങ്ക ഒമിഗ്ബോഡുൻ
ഗൈനക്കോളജിക് ഓങ്കോളജി മേഖലയിലാണ് അദ്ദേഹത്തിന്റെ ഗവേഷണ താൽപ്പര്യം. ഒസുൻ സ്റ്റേറ്റ് യൂണിവേഴ്സിറ്റിയിലെ ഗവേണിംഗ് കൗൺസിൽ അംഗമാണ് അദ്ദേഹം. 2012-ൽ ഒസുൻ സംസ്ഥാനത്തിന്റെ എക്സിക്യൂട്ടീവ് ഗവർണറായ ഒഗ്ബെനി റൗഫ് അരെഗ്ബെസോള നിയമിച്ചതാണ്. ലാഗോസിൽ നടന്ന ഒരു മീഡിയ റൗണ്ട് ടേബിളിൽ ഒരു മുഖ്യ പ്രഭാഷകനായിരുന്നു അദ്ദേഹം. അവിടെ എകിറ്റിക്കും നസറാവ സ്റ്റേറ്റിനുമുള്ള നീഡ്സ് അസസ്മെന്റ് സർവേയെക്കുറിച്ചുള്ള തന്റെ റിപ്പോർട്ടും അദ്ദേഹം അവതരിപ്പിച്ചു. നൈജീരിയൻ യുവാക്കളുടെ സാമൂഹിക വികസനവും പ്രത്യുൽപാദന ആരോഗ്യ പ്രശ്‌നങ്ങളും പരിഹരിക്കുന്നതിനുള്ള പ്രവർത്തന പദ്ധതികൾ വികസിപ്പിക്കുന്നതിൽ സഹായിക്കാനാണ് സർവേ ലക്ഷ്യമിടുന്നത്.
ബെവർലി മോക്ക്
നാഷണൽ കാൻസർ ഇൻസ്റ്റിറ്റ്യൂട്ടിന്റെ സെൻറർ ഫോർ കാൻസർ റിസർച്ചിന്റെ ഡെപ്യൂട്ടി ഡയറക്ടറായ ഒരു അമേരിക്കൻ ജനിതക ശാസ്ത്രജ്ഞയാണ് ബെവർലി ആൻ മോക്ക്.
ജീവിതം
മോക്ക് 1983 -ൽ കോളേജ് പാർക്കിലെ മേരിലാൻഡ് യൂണിവേഴ്സിറ്റിയിൽ നിന്ന് സുവോളജിയിൽ പിഎച്ച്.ഡി നേടി. അവളുടെ പ്രബന്ധത്തിന്റെ തലക്കെട്ട്, ട്രിപനോസോമ ഡൈമൈക്റ്റിലിയുടെ ജനസംഖ്യാ ജീവശാസ്ത്രം എന്നായിരുന്നു. വാൾട്ടർ റീഡ് ആർമി ഇൻസ്റ്റിറ്റ്യൂട്ട് ഓഫ് റിസർച്ചിലെ ഇമ്മ്യൂണോളജി വിഭാഗത്തിൽ പരാന്നഭോജികൾക്കുള്ള സാധ്യതയുടെ ജനിതകശാസ്ത്രത്തെക്കുറിച്ചുള്ള പഠനം അവർ തുടർന്നു.
മൈലീറ്റസിലെ ഹെക്കത്തേയ്സ്
അവലംബം
വർഗ്ഗം:പുരാതന ഗ്രീക്ക് തത്ത്വചിന്തകർ വർഗ്ഗം:ഗ്രീക്ക് ചരിത്രകാരന്മാർ
ബെവർലി മോക്ക്
ജീവിതം
നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിൽ എത്തിയതു മുതൽ, മരുന്ന് സംയോജനങ്ങളെ തിരിച്ചറിയുന്നതിനും വിശകലനം ചെയ്യുന്നതിനുമുള്ള തന്ത്രങ്ങൾ വികസിപ്പിക്കുന്നതിനുള്ള ശ്രമത്തിൽ, ക്യാൻസർ തുടക്കവും പുരോഗതിയുമായി ബന്ധപ്പെട്ട സങ്കീർണ്ണമായ ജനിതക സവിശേഷതകളിൽ അവർ തന്റെ ഗവേഷണം കേന്ദ്രീകരിച്ചു.
നാഷണൽ കാൻസർ ഇൻസ്റ്റിറ്റ്യൂട്ടിന്റെ സെന്റർ ഫോർ കാൻസർ റിസർച്ചിന്റെ ഡെപ്യൂട്ടി ഡയറക്ടറും എൻസിഐ ലബോറട്ടറി ഓഫ് കാൻസർ ബയോളജി ആൻഡ് ജനറ്റിക്‌സിന്റെ ഡെപ്യൂട്ടി ചീഫ്, കാൻസർ ജനിതക വിഭാഗത്തിന്റെ മേധാവിയും ആണ് മോക്ക്.
റഫറൻസുകൾ
വർഗ്ഗം:അമേരിക്കൻ ജനിതകശാസ്ത്രജ്ഞർ വർഗ്ഗം:ജീവിച്ചിരിക്കുന്ന പ്രമുഖർ
പച്ചച്ചെടി
തെക്കുപടിഞ്ഞാറെ ഇന്ത്യയിലെ നിത്യഹരിതവനങ്ങളിൽ കാണുന്ന ഒരു കുറ്റിച്ചെടിയാണ് പച്ചച്ചെടി. . മെയ് മുതൽ ആഗസ്ത് വരെയുള്ള മാസങ്ങളിലാണ് പുഷ്പിക്കുന്നത്. കേരളത്തിൽ അങ്ങോളമിങ്ങോളം കണ്ടുവരുന്നുണ്ട്. അർബുദത്തിനും പൊള്ളലിനും മുറിവിനുമെല്ലാം പച്ചച്ചെടി വളരെ ഫലപ്രദമാണ് ഈ ചെടികളിൽ നടത്തിയ ഗവേഷണങ്ങളിൽ കാണുന്നു. ചോലനായ്കർ ഈ ചെടി പണ്ടുമുതലേ ഔഷധങ്ങൾക്കായി ഉപയോഗിക്കുന്നുണ്ടെന്ന് പാലോട് സസ്യോദ്യാനത്തിലെ ശാസ്തജഞർ പറയുന്നു.
ഹൈപ്പർ മാർക്കറ്റ്
സൂപ്പർ മാർക്കറ്റും ഡിപ്പാർട്ട്മെന്റ് സ്റ്റോറും സംയോജിപ്പിച്ചു കൊണ്ടുള്ള ബ്രഹത്തായ ചില്ലറ വിൽപ്പനശാലകളാണ് ഹൈപ്പർ മാർക്കറ്റുകൾ. ഹൈപ്പർ മാർക്കറ്റുകൾ സാധാരണയായി വൻനഗരങ്ങളിൽ മാളുകളുടെ ഭാഗമായാണ് പ്രവർത്തിക്കുന്നത്. ഉപഭോക്താക്കളുടെ എല്ലാവിധ ആവശ്യങ്ങളും ഒരു കുടക്കീഴിൽ അണിനിരത്തുന്നതിനാൽ ഹൈപ്പർ മാർക്കറ്റുകൾക്ക് വലിയ ജനപ്രീതി ആർജിക്കാൻ കഴിഞ്ഞിട്ടുണ്ട്. ഹൈപ്പർ മാർക്കറ്റുകളുടെ വ്യാപക പ്രചാരം ചെറുകിട ചില്ലറ വിൽപ്പനശാലകളെ സാരമായി ബാധിക്കുന്നതിനാൽ ചില ഭരണകൂടങ്ങൾ ഹൈപ്പർ മാർക്കറ്റുകൾ സ്ഥാപിക്കുന്നത് നിരോധിക്കുകയോ നിയന്ത്രണം ഏർപ്പെടുത്തുകയോ ചെയ്തിട്ടുണ്ട്.
ഉൽപ്പന്ന വൈവിധ്യം
ഹൈപ്പർ മാർക്കറ്റുകളിൽ സാധാരണയായി താഴെപ്പറയുന്ന വിഭാഗങ്ങളിലുള്ള ഉൽപ്പന്നങ്ങൾ കാണപ്പെടുന്നു.
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, ഭോപ്പാൽ
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, ഭോപ്പാൽ (AIIMS ഭോപ്പാൽ) മദ്ധ്യപ്രദേശിലെ ഭോപ്പാലിൽ സാകേത് നഗർ നഗരപ്രാന്തത്തിൽ സ്ഥിതി ചെയ്യുന്ന ഒരു ആരോഗ്യ ഗവേഷണ പൊതു സർവ്വകലാശാലയും ദേശീയ പ്രാധാന്യമുള്ള സ്ഥാപനവുമാണ്. പ്രധാൻ മന്ത്രി സ്വസ്ത്യ സുരക്ഷാ യോജന പദ്ധതി പ്രകാരം (PMSSY) ആരോഗ്യ കുടുംബക്ഷേമ മന്ത്രാലയം സ്ഥാപിച്ച അഖിലേന്ത്യാ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസുകളിൽ (എയിംസ്) ഒന്നാണിത്.
ചരിത്രം
എയിംസ് ഭോപ്പാൽ അതിന്റെ ആദ്യത്തെ അക്കാദമിക് വിഭാഗമായ കമ്മ്യൂണിറ്റി ആന്റ് ഫാമിലി മെഡിസിൻ (സി.എഫ്.എം.) 2012 സെപ്റ്റംബറിൽ ആരംഭിക്കുകയും 2013 ജൂലൈയിൽ ഇൻസ്റ്റിറ്റ്യൂട്ട് ബോഡി (ഐ.ബി.) രൂപീകരിക്കുകയും 2017 ജനുവരിയിൽ പോസ്റ്റ് ഗ്രാജുവേഷൻ കോഴ്സുകൾ ആരംഭിക്കുകയും ചെയ്തു.
സാർഡിസ് തടാകം
സാർഡിസ് തടാകം യു.എസ്. സംസ്ഥാനമായ മിസിസിപ്പിയിലെ ലഫായെറ്റെ, പനോള, മാർഷൽ കൗണ്ടികളിലായി വ്യാപിച്ചുകിടക്കുന്ന 98,520 ഏക്കർ (398.7 ചതുരശ്ര കിലോമീറ്റർ) വിസ്തൃതിയുള്ള ടാല്ലഹാച്ചി നദിയിലെ ഒരു ജലസംഭരണിയാണ്. സാർഡിസ് പട്ടണത്തിൽ നിന്ന് ഒമ്പത് മൈൽ (14 കിലോമീറ്റർ) തെക്കുകിഴക്കായി സ്ഥിതി ചെയ്യുന്ന സർദിസ് അണക്കെട്ടിൻറെ നിർമ്മാണത്തിലൂടെയാണ് സാർഡിസ് തടാകം സൃഷ്ടിക്കപ്പെട്ടത്. ടെന്നസിയിലെ മെംഫിസിൽ നിന്ന് ഏകദേശം ഒരു മണിക്കൂർ യാത്രാ ദൂരമാണ് ഇവിടേയ്ക്കുള്ളത്. അണക്കെട്ടിന് 15,300 അടി (4,700 മീറ്റർ) നീളമുള്ള അണക്കെട്ടിൻറെ ശരാശരി ഉയരം 97 അടിയും (30 മീറ്റർ), പരമാവധി ഉയരം 117 അടിയുമാണ് (36 മീറ്റർ).
അമേരിക്കൻ മാർട്ടൻ
അലാസ്കയിലേയും കാനഡയിലേയും കാടുകളിൽ കാണപ്പെടുന്ന കീരി വർഗ്ഗത്തിൽ പെട്ട ഒരു ജീവിയാണ് അമേരിക്കൻ മാർട്ടൻ. മരത്തിൽ അള്ളിപ്പിടിച്ച് കയറാൻ സഹായിക്കുന്ന കൂർത്ത നഖങ്ങളും, മഞ്ഞിലൂടെ നടക്കാൻ സഹായിക്കുന്ന വലിയ പരന്ന പാദങ്ങളും ഇവയ്ക്കുണ്ട്. മിശ്രഭുക്കാണിവ. ഒരു പൂച്ചയോളം വലിപ്പമുള്ള ഇവയ്ക്ക് 1.5 കി.ഗ്രാം. ഭാരവും 55 സെ.മീ. നീളവും ഉണ്ടാവാറുണ്ട്. മിനുത്ത് തിളങ്ങുന്ന രോമപ്പുതപ്പിനായി വ്യാപകമായി വേട്ടയാടപ്പെടുന്നതിനാൽ ഇവ വംശനാശ ഭീഷണിയിലാണ്.
അവലംബം
വർഗ്ഗം:മാർട്ടനുകൾ വർഗ്ഗം:കാനഡയിലെ സസ്തനികൾ വർഗ്ഗം:അമേരിക്കയിലെ സസ്തനികൾ